Motoreak martxan daude, gerrikoak lotuak dauzkagu, inork ez du erretzen. Baina ez gara abiatzen. Egia izan behar du Fidel hil dela, Kubako aireportuak itxiak egonen dira, inbasio saioren bat esperoko dute... Urduritzen hasiak dira bidaiari gehienak, eta haien marmarrek benetan urduri jarri naute ni. Aneurol. Bigarren pilula hartu dut, eta mesedez kubalibre bat. Ez daukat inor aldamenekoan, eta hainbestean. Luze egon behar izan dugu zain. Azkenik eskailera hurbildu dute, irten egin beharko dugu. Ez. Autobus txipi bat hurbildu da eskaileraraino, eta beltz talde bat hegazkineratu zaigu antxintxika business klasean. Kotxezainak zartailua astindu du. Zaldiak hegan abia daitezen baino lehen godaleta hustuta leihatilaren estalkia jaitsi dut. Ipini dut kainabera aulkiaren kontra gozo, minik har ez dezan, eta bidaiari zaildua banintz bezala egokiera aurkitu diot buruari. Badator, badator ilunpea, kubatar izorratu bat naiz argirik ezak ohera behartua...\n— Ongi egin duzula lo...!\n— Oso ongi!\nLehen ez zegoen nire ondoan, erretzaileetarik hona ihes egina izanen da. Auzo hau kubatarra dudan arren, bere txokoan zutik eta osorik eta neure dirau kainaberak. Filmeak amaitu dira eta orain gure bidaiaren koordenadak ageri dira pantailan. Bahamak gainean gaude, hamabi mila metrora, bederatziehun kilometro orduko eta berrogei gradu zeropean. Leihatilaren estalkia jaso dut. Egia da pantailak dioena: izotza gogortua dago nire aldeko hegalean, arrezife luze bat utzi dugu atzean, eta oso goitik goaz noski itsasontzia hain txipia ikusteko urdinaren erdian, uste dut Biscay Pride dela, Lesakan eginiko T bikoitzak bere Nassauko portura garraio Pasaiatikanen.\nMunduko zazpi putzuak\nez dira beti ur bera\nmunduko putzu gaziak\ngu garamatzan ontziak sarri\ngorria dakar ubera\nBenetako ilunpea izan dut, kubatarrok sortzen duten builarekin aspaldi xamar behar nuen itzarririk eta. Medikuak dira denak, eta amorratzen daude Kubako lurra berriz zapaltzeko, Mozanbiken, Angolan eta Saharan hamabost hilabete eman ondoren.\n— Entzun duzu Fidelena?\n— Bai, entzun dut zerbait, gezurra noski...\n— Ez dakit, ez dakit...\nEl País luzatuta atzamarraz erakusten dit irakurri behar dudana. Solana jaunak, Espainiako Atzerri ministroak dio, ezin duela Fidelen heriotza segurtatu baina bai esaten ahal duela Kuban zer edo zer sakona gertatu dela.\n— Ez sinetsi.\nNondarra naizen galdetu dit.\n— Jende suharra! Nikaraguan ezagutu nituen nik euskaldunak!\n— Zer urtetan?\nBarre egin dit, barre txipia egin dit.\n— Kandelaren garaian.\n— Osasungintzan zenbiltzan han ere, noski?\nBarre txipia ostera, ongi ulertzen dugu elkar:\nBere helbidea idazten du niri kenduriko orri batean. Etxera joateko. Habanarra da. Hegazkina altuera galtzen hasia da eta estalkia jaitsi dut. Egunkaria eskatu diot medikuari, urduri jartzen naute abiadura aldaketek eta beherantzako jauziek. Gerrikoak lotzeko, ez erretzeko. Kankateko bat, kurpilak atera ditu. Ez ditut begiak egunkaritik jasoko, ezin dut irakurri baina. Jendea zoratua dago lurrera beha, aluak! Medikua ere urduri dago.\n— Ametsa bezala da, etxean berriz...\n— Entzun mesedez, bidaiari jaun-andreok...\nTximeletak nabaritu ditut nik ere sabelean, orain Fidel hil dela jarriko didate gaia, eta mutu geldituko naiz.\n— ...bi geldialdi izanen ditugu Habanako aireportuan.\nBurutik egin zaie. Zaldiak askatu beharko dituzte lehenik, edo auskalo. Ez dago gauza onik, hegazkin jatorrek ez dituzte bi geldialdi egiten aireportu berean.\n— Aurreneko geldialdian gurekin etorria den Zanbiako lehendakaria, Frédérik Txiluba jauna, jaitsiko da. Bigarrenean gainontzeko bidaiariak jaitsiko zarete. Arren eskatzen dizuegu lasai itxaroteko ateak denentzat ireki arte.\nGelditu baino lehen askatu dituzte gerrikoak bidaiariek, gure alderantz datoz begiak irten beharrean, zaldiak pentzura baino zoroago.\n— Fidel da, Fidel da...\nLeihatilaren estalkia jaso dut. Ongietorri Frédérik Txiluba laguna dioen pankarta handi baten pean soldadu andanak ageri dira apain jantzian. Banda jotzen ari da. Eta hementxe, neure leihatilapean, Fidel Castro, Fidel, Bizarduna, Buruzagia daukat zain eskaileraren ondoan! Madrilen hiru ordu-laurden berantetsi gaituen beltz taldea jaitsi da. Jantziak aldatuak dituzte gehienek, militarrez ageri dira orain. Makurtu behar izan du Fidelek Frédérik besarkatzeko. Haren bizar zurietan galdu da afrikarraren burua, ia erori zaio kapelu dotorea. Argazkiak tira ahala egiten ari dira bidaiariak gure aldeko leihatiletan metatuak. Ongi babestu dut neure kainabera.\n— Esan nizun ez sinesteko.\nHunkitua dago nire ondoko medikua. Hunkitua eta lasai, Fidel sobera ikusia lukeenaren jakinduriaren jabe, Fidel izeneko palmondo bitxi bat erakutsiko balit bezala, turismogai. Harro, funtsean, poza emateaz europar Kubaldekoei. Harrera ofiziala luzatu egin da. Iluntzen ari du.\nFidelek existitzen dizu, Fidel bizi duzu, Fidel osasun oneko palmondoa duzu. Maite dizu lagunak besarkatzea bizarrarekin sudurrean kilimak egiteko. Niri ongi etorria ematera heldu duzu aireportura! Komandante buruzagia, zeure aginduetara!, esan diot.


Publikoa, euskalduna, berdinzalea eta inklusiboa | Iritzia | Berria\nPublikoa, euskalduna, berdinzalea eta inklusiboa\nMiren Gorrotxategi, Isabel González eta Iñigo Martínez Zatón - Elkarrekin Podemos IUko legebiltzarkideak\nIgaro dira 30 urte Euskal Eskola Publikoaren Legeak ekarri zuen eskola akordiotik. Orduz geroztik, gure herriaren egitura soziala aldatu egin da, alderdi askotan. Behintzat, eragile politiko eta sozial guztiok ados gaude kontu honekin: lege hori agortuta dago. Era berean, agente guztiok bat gatoz aldatzeko unea iritsi dela esatean. Horregatik, joan den asteazkenean sortu zen Eusko Legebiltzarrean etorkizuneko euskal hezkuntza-sistemari buruzko oinarriak zehazteko ponentzia. Hain gai garrantzitsuan ados jartzeko dugun borondatea irmoa da, baina kezkatu gaitu azken asteotan Eusko Legebiltzarrean ordezkaritza handiena duten bi alderdiek hezkuntza publikoari buruz erabili duten kontzeptuak.\nJoan den mendeko 80ko hamarkadako iraultza neoliberalera atzera egin nahi genuke, finantzen deserregularizazioan, lan-merkatuaren malgutzean, enpresa publikoen pribatizazioan eta sindikatuen zokoratzean oinarritu zen iraultza neoliberalera, funtsezko beste elementu bat badela gogora ekartzeko, fenomeno hori aztertu genuenean askotan aintzat hartu ez genuena: Margaret Thatcherrek hezkuntzan ezarri zuen «modernizazio kontserbadorea».\nBi izan ziren hezkuntza-eredu thatchertarraren ardatzak: alde batetik, ezagutza instrumental hutsa helburu ekonomikoetarako —irakaskuntzaren kalitatearen ordez—; eta bestetik, klase dirudunentzako hautatzeko askatasun faltsua —aukera-berdintasunaren eta gizarte-kohesioaren ordez—. Eredu horren atzealde ideologikoa oso kaltegarria da gizarte demokratikoentzat; izan ere, bi herritar mota ezartzen ditu: zerbitzuak ordainduz eskura ditzaketen herritarrak eta hori egiteko aukerarik ez duten herritarrak. Horrek esan nahi du zerbitzu publikoak subsidiarioak direla, gutxiegi finantzatuak eta baztertutako biztanleentzako baliabide gisa baino ez pentsatuak.\nIzan ere, arlo publikoaren garrantziaz hitz egiten dugunean, argi dago ez garela hezkuntzaz bakarrik ari, gizartea ulertzen dugun moduaz baizik. Horregatik, guk hezkuntza-eredua publiko bihurtzearen aldeko apustua egiten dugu. Arlo publikoaren aldeko apustua egiten dugu baita ere osasunean, pentsioetan, egoitzen ereduan, garraioan, kultura- eta kirol-zerbitzuetan, eta abarretan. Koherentzia politikoko kontu bat da, euskal taula politikoaren ezkerraldean baikaude. Ezin liteke bestelakoa izan: publikoa, doakoa, unibertsala eta kalitatezkoa.\nPandemia honek erakutsi digun zerbait da sendoa den guztia airean desagertzen denean, publikoa den guztiak hor jarraitzen duela. Publikoa den guztiaren indarra da komuna dela, horregatik babestu eta indartu behar dugu. Publikoa dena desegiteko bidean aurrera egiteak, ahulago bihurtzen du gure gizartea, desorekatuago, segregatzaileago, insolidarioago. Horregatik, jaitsiera demografiko konponezinaren aurrean, ikasgeletan haur faltari aurre egiteko modua zein izango den erabaki beharko dugu. Eskola pribatua funts publikoekin finantzatzen jarraituko dugu edo, aitzitik, indartuko al dugu hezkuntza sisteman publikotasunaren presentzia? Guk oso argi daukagu: eskola publikoa da herritartasun kritikoa osatzeko tresnarik onena; inklusioaren, aniztasunaren, laikotasunaren eta berdintasunaren balioak bermatzen dituena da, eta, jakina, haurrak euskaldunduko direla bermatzeko metodorik onena.\n293/87 Dekretuak, hezkuntza-itunen erregelamendua onartzen duenak, argi eta garbi ezartzen du bosgarren artikuluan ikastetxeen sare pribatuak —itun-araubide baten bidez funts publikoekin sostengatuta daudenak—, euskal eskola publikoaren osagarri direla. Hezkuntza Saileko norbaitek azal lezake osagarritasunaren zer definiziok ahalbidetzen duen Euskadiko hezkuntzaren ia erdia itundua izatea? Hezkuntza-itun berriak ezin du anomalia hori blindatzeko balio. Eta eskaintzen duten zerbitzuaz ez ezik, titulartasunaz ere ari gara.\nEuskal eskolak pairatzen dituen segregazio-maila kezkagarriek ez dute kausa bakarra; ezinbestekoa da hezkuntza-eragile guztiekin batera aztertzea zergatik heldu behar zaion modu eraginkorrean. Eta lege berriak arazo horri irtenbidea eman diezaion, hezkuntza akordioak berak baino lehen, inklusioaren aldeko akordio handi bat lortu behar dugu. Ikasleak jatorriaren eta errentaren arabera bereizten direla erakusten duten datuek sutan jartzen gaituzte. Ez dago eskubiderik. Hezkuntza gizarte bidezkoagoa eraikitzeko oinarria da, eta premiazkoa da bere baitan dauden desberdintasunak zuzentzea.\nAzken batean, gure eremu politikoak publiko bihurtzerantz aurrera egitearen aldeko apustua egingo du, jakitun izanik prozesu hau oso luzea dela eta lana, elkarrizketa eta akordioa eskatzen dituela. Beste gai asko daude mahai gainean: euskalduntzea, bereizketa, «borondatezko» kuotak, matrikulazio-mekanismoak, jaiotza-tasa baxua, digitalizazioa, jantokiak... Eskola inklusiboaren aldeko apustua egiten dutenek gurekin kontatu ahalko dute. Azaroaren 6an Euskal Eskola Publikoaz Harro plataformak manifestaziorako deialdia egin du eskola publiko eta euskaldunaren alde. Has gaitezen norabide berean aurrera egiten, bidezkoa dena aldarrikatuz. Gu larunbatean hortxe egongo gara.


Fjord: Eskarmentua eta esperimentazioa — Gaztezulo\nFjord: Eskarmentua eta esperimentazioa\nFjord: Eskarmentua eta esperimentazioa https://www.gaztezulo.eus/albisteak/fjord-eskarmentua-eta-esperimentazioa https://www.gaztezulo.eus/albisteak/fjord-eskarmentua-eta-esperimentazioa/@@download/image/41p11-1.jpg\nFjord taldearen lehendabiziko lana kalean da: "Fjord". Etsaiak, Ekon, Baldin Bada eta Su ta Gar taldeetan ibilitako musikariak ari dira bertan. Zeresana emango du laukote honek.\nNahiko gaztea dugu Fjord taldea, baina taldekideak esperientzia handiko rockeroak ditugu. Arrasate, Ondarru eta Arantzakoak dira. Mikel baxu jotzailea eta Keu gitarra jotzailea Etsaiak taldetik datoz, Juan abeslaria Ekonen aritu zen, eta Iban bateria jotzailea Baldin Bada eta Su ta Gar taldeetan ibilitakoa da.\nDuela urte eta erdi jarri ziren harremanetan, eta berehala, entseatzen hasi ziren Arrasateko lokal batean. "Estiloari dagokionez, ez genuen ideia finkorik. Esperimentatzeko asmoa genuen, inongo loturarik gabe", esan digu Keu gitarra jotzaile ondarrutarrak.\nPrimerako giroa lortu dute euren artean, eta horri esker, benetan gustuko dutena egitea lortu dute. Nahiz eta aurretik beste talde batzuetan ibili, une honetan Fjord da buruan duten egitasmo bakarra, eta bertan jarri dituzte euren indar guztiak.\nUdarako motorrak prestatzen\nJonan Ordorika eta Angel Katarainek grabatu dute atera berri duten diskoa eta S.A.-ko Jimmy izan da produktorea. Ia lau astetan grabatu dituzte taldearen izen bereko diskoko hamar kantuak.\nJatorrizko taldeetan jorratutako trash, punk eta heavy doinuak alde batera utzi nahi izan dituzte, aniztasunari tartea egiteko. Hala ere, zaila da betiko eraginak erabat ahaztea. Esperimentazioari ateak zabaldu dizkiote, eta erritmo apalak eta kantu melodikoak nagusi dira diskoan.\n"Ez dugu bertako edo atzerriko taldeei begiratzeko ohitura. Eskarmentua dugu musika arloan, eta esperimentazioari ekiten diogu musika sortzerakoan", esan digu Keuk. Etorkizunerako proiektuak badituzte. Hala ere, une honetan garrantzitsuena atera berri duten lana jendaurrean aurkeztea dela diote.\nHorregatik, udan han hemenka ibiliko dira. Adi, beraz; izan ere, disko honetan egon daiteke aurtengo udako kantua.


Zure diseinuetarako letra tipo dotore onenak | Sormenak linean\nDiseinatzaile ona zarenez, badakizu letra mota ugari izatea garrantzitsua dela, ez dakizulako zer proiektu etorriko zaizun edo zein letra mota izango den kasu bakoitzerako onena. Hori dela eta, gaur egun hizki dotoreetan jarri dugu arreta, ikusitakoan oso ondo zainduta zauden sentsazioa ematen dutenak, ia eskuz egindakoak batez ere hitz edo esaldi horretarako, eta berez ez dute bestelako xehetasunik behar arreta lortzeko.\nMota horren bila bazabiltza letra dotoreak Azken ukitua ematen ez dakizun proiektu honetarako, hautatutakoei begirada bat ematea gomendatzen dizugu, azken diseinuarekin estilo horietako bat amaitzeko behar zenukeena ikusteko.\n1 Letra dotoreak: zertarako erabil daitezke\n2 Letra-tipo dotoreak - Hauek dira gure aukera\n2.5 Valentzia, dagoen letra dotore ederrenetako bat\n2.6 Clicker Scripta\n2.9 Letra maltzur eta dotorea misterio kutsuarekin\nLetra dotoreak: zertarako erabil daitezke\nLetra dotoreek berez diseinua izatea dute ezaugarri. Aukera asko daude; oso argi izatea eta aldi berean trazuekin nabarmentzen direnetatik hasi eta beste batzuetara loreak oso presente daudela.\nLetra dotoreen erabilerak asko dira. Gauza bera erabil daiteke aldizkari baten azalean, logotipo batean. Ez dira benetan proiektu mota bateko esklusiboak, baina nahi duzunean erabil ditzakezu. Orain, hizkien ezaugarri horiek orokorrean lortu nahi duzunarekin bat etorri behar dute. Adibidez, dagoeneko ilustrazio, irudi edo argazki oso nabarmena baduzu, letra mota apaingarri bat jartzeak ukapena sortuko du eta, beraz, beste letra sinpleagoa baina dotorea ez den beste bat aukeratu beharko duzu.\nLetra-tipo dotoreak - Hauek dira gure aukera\nEz dago dudarik letra-tipoen orrialdeetan milioika letra mota aurkituko dituzu. Gustu guztietarako zerbait dago, eta batzuk errepikatzen diren arren, horrek ez du gehiegi murrizten duzun aukera kopurua. Hori dela eta, batzuetan zaila izan daiteke onenak aurkitzea, denbora behar izateaz gain; beraz, letra onenen zerrendetara joango zara.\nKasu honetan, izan ditzakezun letra dotore onenak aurkezten dizkizuegu.\nLetra dotore hauek maite genituen ikusi bezain laster, bakarra ez duzulako letra-tipo sofistikatua eta dotorea, baina oso argi dago irakurtzeko orduan, eta horrekin apaintzeko ere.\nAgian ez dakizun zerbait letra etzana dela da, baina zentzu horretan joera duten beste hizki batzuek ez bezala, ez da hemen gertatzen, beraz, ezin hobea da azal bat edo izenburuetarako.\nOne Day letra larriak erabiltzen dituen letra-tipo dotorea da. Diseinuak gogorarazten dizu itxura geometriko modernoa. Orain, esan dizugun moduan, letra larriz baino ez dago eskuragarri. Bere sortzaileak, Nawras Muneer-ek, ez zuen minuskularik sortu eta, beraz, izenbururako aplikatzea gomendatzen dizugu, batez ere estilo futuristan edo ukitu modernoa eman nahi diozula.\nZalantzarik gabe, izen hori irakurtzerakoan, zure arreta erakarriko du sorgin magikoa dirudielako. Baina egia da letra dotore horiek benetakoak direla eta sortzen duten efektua nahiko deigarria dela. Ikusten dituzunean, badirudi ez dutela ezer berezirik, haratago letra bakoitzak bere espazioa duela, oso ondo zehazten direla lerro garbi eta finekin, etab. Baina begiratzen diozunean iritsi da unea ezin duzu gutun hori ez den beste ezer ikusi. Hipnotizatzea bezala da.\nBeraz, ezin hobea izan daiteke irudi, logotipo eta abarretako mezuetarako.\nLetra tipo dotorea eta erromantikoa nahi duzu? Beno, kontuan hartu dezakezu. Kurtsibo onak bezala, beharko duzu ohi baino pixka bat gehiago makurtzen eta bihurtzen da, baina ezin hobea da amodiozko sentimendua sortzeko.\nEgia esan, ezin hobea da zure produktuek ezkontza gonbidapenekin, bataioekin, jaunartzeekin edo maitasunarekin lotutako beste gertaerekin zerikusia badute.\nValentzia, dagoen letra dotore ederrenetako bat\nValentzia hori iturri da loreak erabiltzen ditu, baina letrak gainkargatu gabe. Letra larriz soilik daude loraldi horiek, haizean astintzen dituzten arkuekin egingo balira bezala.\nLetra tipoak lerro lodiagoak ditu eta ia boligrafoarekin edo antzekoarekin eskuz egindakoa dirudi, eta horrek berotasun eta gertutasun ukitua ematen dio erabiltzean.\nLetra tipo hau ikusten baduzu, normala da pentsatzea haur edo gazte gauzak; gauza dibertigarriak berez. Horrek ordenagailuan izan ditzakezun letra dotoreetako bat bihurtzen du.\nTrazu meheekin egina eta eskuz idatzitako estiloa erabiliz, ezin hobea da haurrak gakoa diren edo begiratzen duenarekin dibertsio eta konplizitate zentzua bilatzen ari zaren proiektuetarako.\nIturria: The Lombok Corner\nMatilde nolabait gogorarazteko moduko letra mota da idazmakinetatik atera zen. Oso lerro fina du baina estilizatua eta oso altuak balira bezala, eta horrek erakartzen du arreta. Gainera, arreta handiz begiratuz gero, hizki asko xehetasun txiki batekin amaitzen dira, kizkur bakarra eta bakartia, are gehiago arreta jartzen dizuna.\nHau ezin hobea da haurrentzako proiektuetarako, edota joskintzarekin, hariekin, eskuz egindako produktuekin eta abarrekin lotutako lineako dendetarako. Haurrei ere bideratuta badaude, are gehiago.\nAurretik Matilde letra motak kiribil txikia zuela esaten badizugu, orain ikusten ditugunak letren bukaerak dira bolak balira bezala, itxura dotorea eta aldi berean ikusgarria ematen dutenak (idatzi zenuenean seinalatu gutunean zure jarrera argi uzteko).\nBerez letrak dira hiru lerrok osatuta: fina, ertaina eta lodia, denetan banatuta daudenak.\nLetra maltzur eta dotorea misterio kutsuarekin\nHitz egin dezagun orain letra dotore hauei buruz, haurrentzako edo fantasiazko proiektuetarako aproposak, gogora ekartzen zaituena delako.\nLetrak modu dibertigarrian banatzen dira, tamaina desberdina denez, kurbadurak eta kizkurrek "muntatu" hitzak egiten dituzte, baina horrek ez ditu irakurketa zailtzen, aitzitik.\nBerez dotore eta dotore jokatzen dute.\nArazo bakarra hori da maiuskulaz soilik dago erabilgarri, baina oso testu handia ez bada, aproposa izan daiteke.\nLetra dotore askoz gehiago daude, eta orduak eman ditzakegu horiek erabiltzeko adibideak eta ideiak ematen, baina horiek dira lehen bilaketetatik ederrenak iruditu zaizkigunak. Beste batzuk ere gomendatuko al zenizkiguke?\nArtikuluaren bide osoa: Sormena linean » General » inspirazio » Zure diseinuetarako letra tipo dotore onenak\nNola egin maketa Photoshop-en


Iratzar Sortuk abiatutako Fundazioa da, ikuspegi estrategikoa lantzen du, epe laburreko erronka, mezu eta eztabaidetatik haratago. Ideien lehia izanen da Iratzar Fundazioaren lan esparru nagusia, Euskal Herria aske, sozialista, independiente, euskaldun eta feminista lortzeko estrategiaren zerbitzura.\nHalaber, Iratzar Fundazioak ezker abertzalea eta Euskal Herria munduko askapen ahalegin eta berriztapen ideologiko eta politikoen kartan kokatu eta uztartuko ditu. Sortu ohiko alderdia ez delarik, Iratzar Fundazioa ez da ohiko fundazioa izanen, guk ez baitugu pentsalari-adituen klub elitistarik antolatu nahi. Honenbestez, Iratzarrek jakintza, hausnarketa, azterketa eta egitasmoaren formulazio gaitasunaren herritaratzea izanen du helburu.\nIratzar Fundazioak eskua luzatu nahi die Euskal Herria aske eta justuagoaren alde elkarlanean jardun nahi duten pertsona eta eragile kolektibo guziei. Gaur egungo ezker independentista urteetako ibilbidearen fruitua da. Iratzar Fundazioak ezker independentistaren erroak, bere ibilbidearen gakoak, gaur egungo egoeraren diagnostikoa eta etorkizunerako egitasmo eta bideak landuko ditu.\n(1966). Iratzar Fundazioaren zuzendaria, abian jarri zenetik. Sortuko Kontseilu Nazionalaren kidea. Fundazioan hainbat atal ezberdinetan jarduten dut: koordinazioan, ordezkapen publikoan, beste fundazio soberanistekiko harremanetan, prospekzio estrategikoan eta abar. Hainbat liburu idatzi dut Txalaparta Argitaletxean. Zutabegilea 2002tik GARA egunkarian.\n(1969). Trebakuntza politikoan ari da Iratzar Fundazioan. Formakuntza politikoa eraberritu, dinamika parte hartzaileak eragin eta pentsamendu kritikoa eta kidegoaren ahalduntzea du helburu. Ekonomian lizentziatua eta soziologian graduatua da. EHUko irakaslea ere bada soziologia II sailean. “Esku ikusezinaren itzal luzea. Ekonomialarien erretorikaren kritika”(UEU/EHU, 2018) liburua argitaratu du.\n(1961). Iratzarreko nazioarteko departamentuko arduraduna, munduko joerak aztertzea eta eraldaketa eremuetan murgildu eta lantzea da bere zeregina. Transform Europe! sarean Iratzarreko ordezkaria da. Antropologoa, Nazio Harremanetan aditua, Informazio zientzietan lizentziatua eta Magisteritzan diplomatua.\n(1989) Koordinatzaile lanetaz eta trebakuntza politikoaz arduratzen da Iratzar Fundazioan. Norbanakotik eta kolektiboan hausnarketa, eztabaida, (des)ikaste… finean, ahalduntzerako espazioak sortzen dihardu. Praktikatik eta teoriatik jakintza kolektiboa eraikitzen. Soziologian lizentziatua, ikerketarako teknikak eta ikasketa feministetatik edana.\n(1984) Periskopioaren ardura dauka Iratzar Fundazioan. Prospekzioa, diagnostikoak eta analisiak egiten ditu. Filosofian doktorea da. Modernitatearen auziaz (Jakin, 2009), Euskal pentsamenduaren gida (UEU, 2012) eta Independentzia helburu (Txalaparta, 2015) liburuak idatzi ditu (beste autore batzuekin batera). Gaur egun, Erria aldizkariko koordinatzaileetako bat da.


Unanue Udal Musika Eskola - Helbidea: Arana tar sabin 1- Telf zenb: 94 613 40 63 - Emaila:\nOndo pasa gabonetan eta bueltan URTARRILAREN 9an ikusten gara.\nHemen helarazten dizuegu Abenduan zehar egongo diren ekintzak.\nSanta Zezili musikarien eguna ospatzeko mota eta adin guztientzako herritarrei zuzendutako egitaraua prestatu du Ondarroako Udalak. Azaroaren 22an hasi eta azaroaren 26ra bitartean musikarekin lotutako ekimenak izango dira Ondarroan.\nHona hemen kartela\nHemen helarazten dizuegu Azaroan zehar gure Musika Eskolako ikasle eta irakasleok parte hartuko dugun ekintza ezberdinen zerrenda.\nGalizierazko poesixa emanaldixe Ondarrun zapatun (URRIXAK 29)\nDatorren zapatun (URRIAK 29) galizierazko poesixa emanaldi bat egongo da Ondarruko Musika Eskolan. Galiziko lau poeta etorriko diz eta bakotxak beran hiru-lau poema irakurrikotxuz. Emanaldixe euskeraz jarrai...\nHona hemen laster martxan jarriko ditugun ikastaroak.\nAnimatu eta eman izenak Unanue Udal Musika Eskolan.\nGURE ESKU DAGO JAIALDIA\nBihar, urriak 15 larunbata GURE ESKU DAGOko jaialdia iluntzeko 21:00etan Zubi Zaharrean.\nBertan, herriko hainbat taldek parte hartuko dute.\nAnimatu eta hurbildu zaitez jaialdi eder hau ikustera.\nIkasturte berri on danori!!!!!!!\nHemen gatoz oporretatik bueltan.\nAstelehenetik aurrera Musika Eskolak ateak zabalduko ditu eta bertan izango dituzue ikasturte berriko ordutegia eta beharrezko informazio guztia.\nKlaseak irailaren 12tik aurrera hasiko dira.\nONDO PASA UDAKO OPORRALDIAN\nEkainaren 17an, Kalejira (musika eskolatik hasita 18:15ean) eta 19:00etan Kurtso bukaerako Kontzertua egongo Kamiñazpiko elizan Unanue Udal Musika Eskolako ikasleen eskutik.\nAnimatuu eta hurbildu zaitezte\nSelect MonthSelect MonthDecember 2016 (2)November 2016 (2)October 2016 (3)September 2016 (1)June 2016 (7)May 2016 (9)April 2016 (10)March 2016 (5)February 2016 (4)January 2016 (3)November 2015 (3)October 2015 (1)September 2015 (6)June 2015 (2)May 2015 (8)April 2015 (4)March 2015 (5)February 2015 (5)January 2015 (1)December 2014 (2)November 2014 (3)October 2014 (1)September 2014 (1)\nEgin zaitez HARPIDEDUN eguneratuta egon ahal izateko


Ramón Gómez de la Serna: greguerías eta beste azukre fabrika batzuetakoak | Egungo Literatura\nJuan Ortiz | 09/10/2021 19:22 | Eguneratu da 09/10/2021 19:51 | Biografia, Literaturaren historia, Liburuak\nRamón Gómez de la Serna espainiar idazle oparoa eta berritzailea izan zen, mundu erdalduneko literaturaren erakusle garrantzitsuenetako bat bezala hartua. Bere estilo berezia eta erreberentziarik gabekoa zen; hari zor zaio "las greguerías" generoaren ezarpena. Berezko testu mota horiekin, egileak liburu ugari sortu zituen, surrealismoaren hitzaurrekotzat jotzen direnak; horien artean nabarmentzen dira: Greguerías (1917) y Guztira greguerías (1955).\nBere gregueriak aitortza eman zion arren, haiek ere 18 eleberri argitaratzeagatik nabarmendu zen - bere bizitzako fikziozko xehetasunak biltzen dituena -.. Lehena izan zen La alargun zuri-beltza (1917), Carmen de Burgosekin izandako harremanaren inguruko xehetasunak daudela entzuten den istorioa. Buenos Airesen erbesteratuta dagoeneko, bere lan autobiografiko garrantzitsuenetako bat argitaratu zuen: Automoribundia (1948).\n1 Gómez de la Sernaren laburpen biografikoa\n1.1 Hasierako literatura lanak\n1.2 Prometeo aldizkaria\n1.3 «Las greguerías» sortzea\n1.4 Gómez de la Sernaren heriotza\n2 Ramón Gómez de la Sernaren zenbait liburu\n2.1 Zuri-beltzeko alarguna (1917)\n2.2 The Incongruent (1922)\n2.3 Emakumea anbar (1927)\n2.4 Perretxiko grisaren zalduna (1928)\n2.5 Automoribundia (1948)\nGómez de la Sernaren laburpen biografikoa\n3ko uztailaren 1888an, asteartea - Madrilgo Rejas herrian - Ramón Javier José y Eulogio jaio zen. Gurasoak Javier Gómez de la Serna abokatua eta Josefa Puig Coronado ziren. Espainiako-Amerikako Gerraren ondorioz (1898), bere familiak Palentziara bizitzera joatea erabaki zuen. Probintzia hartan hasi zituen bere ikasketak San Isidoro ikastoletako eskolan.\nHandik hiru urtera, aita diputatu liberal gisa hautatu zuten. Ondoren, Madrilera itzuliko dira, eta Ramónek bere prestakuntza jarraitu zuen Instituto Cardenal Cisneros institutuan. 1902an, 14 urte zituela, argitaratzen hasi zen El Postal, Ikasleen Eskubideen Defentsarako Aldizkaria, ilustrazioak eta eskuz idatzitako hainbat testu biltzen dituen aldizkaria.\nHasierako literatura lanak\nBatxilergoa amaitzean, Zuzenbide Fakultatean izena eman zuen, nahiz eta karrerarekiko kidetasunik ez izan. 1905ean, eta aitaren finantzaketari esker, bere lehen liburua argitaratu zuen: Sutan sartuz. 1908an, Zuzenbide ikasketak jarraitu zituen Oviedoko Unibertsitatean. Era berean, idazteko zalea, urte berean argitaratu zuen bere bigarren lana: Eritasunak.\nIdazle gisa hasi zen garaian, Gómez de la Sernak kazetaritzara ausartu zen; han erakutsi zuen bere originaltasuna, gizartearekiko kritikoa izateagatik bereizten da. Berrikuspena sortu du Prometeo, bertan "Tristán" ezizenarekin idatzi zuen. Hedabide horretan egin zituen argitalpenek aitaren politiken alde egiten zuten. Artikuluengatik oso errieta egin zioten, jotzen zen: "... ikonoklasta, letren anarkista, blasfematzailea".\n«Las greguerías» sortzea\nLiteratur lan paregabeak dira, haien originaltasunaren, adimenaren eta determinazioaren emaitza. 1910ean argitaratu zituen formalki eta "metafora gehi umorea" dela deskribatzen ditu. Berez, sarkasmoa eta umorea erabiliz ohiko egoerak agerian uzten dituzten adierazpen aforistiko laburrak dira. Horretarako, ezohiko gertakariak, testu argitsuak edo joko kontzeptualak erabili zituen.\nGómez de la Sernaren heriotza\nRamón Gómez de la Sernaren aipua\nBere bizitzan zehar, egileak eleberri, saiakera, biografia eta antzezlanak biltzen zituen literatur zorro sendoa eraiki zuen. Bere testuak adibide gisa balio izan die ondorengo belaunaldiei. Kritikariak Espainiako idazle aipagarrienetako bat dela uste du. 1936ko gatazka armatuen ondoren, Gómez de la Serna Argentinara joan zen bizitzera, eta han bizi izan zen hil zen arte 12ko urtarrilaren 1963an.\nRamón Gómez de la Sernaren zenbait liburu\nAlargun zuri-beltza (1917)\nBat da kontakizun psikologikoa Madrilen girotua. Bi pertsonaia nagusi ditu: Rodrigo hedonista eta Cristina alarguna. Egun batean, gizona mezara joan zen eta kezkatuta zegoen aitortzera zihoan emakume enigmatiko batekin. Andre andrearen arrastoa egin ondoren, elkarren kontrakoa izan zen eta handik denbora gutxira maitale izaten hasi ziren. Hortik aurrera, Rodrigok arratsaldero Cristina bere apartamentuan bisitatzea erabaki zuen.\nEmakumea -bere zaurien produktua aurreko ezkontza- bihurtu zen izaki iluna. Rodrigok hauteman zuen, eta hori zela eta, bilera batetik bestera, beldurrez betetzen hasi zen. Horrelakoa zen bere egoera, hori gizona espekulazioak inbaditu zuen bere maitalearen alarguntasunaren zergatiei buruzkoa. Horrek guztiak susmo giroa sortu zuen adimenez ezegonkortu zuen, ziurgabetasunez eta zalantzaz betez.\nAlargun zuri-beltza ...\nNarrazio honetan Gustavoren bizitzako hainbat pasadizo aurkezten dira, kaltetutako gizabanakoa mendeko gaitza deiturikoa: "inkongruentzia”. Hau goiztiarrean jaiotako gaztea da eta garapen fisikoa ezaugarri fantastikoen presentzia izan du. Haien existentziaren ohikoa etengabeko aldaketa da, izan ere, egunero istorio desberdinak bizi dituzte. Ematen du dena ametsa dela, maitasuna etengabe bilatzen den errealitate absurdoa.\nLan hau bakarra da eta genero surrealistaren aurrekaritzat jotzen da, lehenengo manifestuak eta Kafkaren obrak baino lehen argitaratu baitziren. Adimenarekin egindako testua da; Bere ezaugarriak modernitatea, poesia, umorea, aurrerapena dira eta paradoxa. Narrazioak Julio Cortázarrek hasierako testua du egileari eskainia, eta bertan mantentzen du: "Ihes egiteko lehen oihua fikziozko literatura arruntean".\nEmakume Anbarra (1927)\nNapolin girotutako eleberri laburra da, egileak Italiako hiri hartan izandako esperientzietan oinarrituta. Testua hirugarren pertsonan kontatzen da eta kontatzen du Lorenzo, Palentziako gizon bat, napolitar hirira bidaiatu eta Lucia ezagutzen duena. Berehala gustuko dituzten biek emozio amaigabeak bizi dituzte erromantizismoaren erdian. Hala ere, Luciaren familiak harremana ukatzen du, bere arbasoetako bat espainiar bat zela eta hil zelako.\nEmakume Anbarra. [Gora ...\nPerretxiko grisaren zalduna (1928)\nSerie baten formatuko narrazioa da Leonardo protagonista duen artista profesionala da. Gizon honek, bere lan kriminalaren ondorioz, ihesean bizi da, Europako hainbat hiritan barrena dabil. Bidaia horietako batean, Parisera iritsi, bazar batera sartu eta txapela gris batekin topo egingo du; liluratuta, erosi egiten du. Saltokitik irtetean jendeak modu desberdinean ikusten zaituela ohartzen zara, pertsona aberatsa izango bazina bezala.\nGeroztik, Leonardok pilotari txapelaz baliatzea erabakitzen du eta goi mailako gizarteko bileretara joaten da bere iruzurrak burutzeko. Haren ustez, objektu sinple hori zorigaitzezko xarma bihurtu da, bere gaiztakeriak maila altuagoan egitea ahalbidetzen diona.\nPerretxiko zalduna ...\nEgileak 70 urte zituela Argentinan egin eta publiko egin zuen lan autobiografikoa da. Garaiko kritikek bere lanik garrantzitsuena dela uste dute. Testuak bere bizitzako 60 urteko aldia deskribatzen du (1888 eta 1948 artean). Ia 800 orrialdeetan espainiarrek egindako argazkiak eta diseinuak daude. Bere gaztaroko istorioa da, idazle gisa izandako bizitza eta konturatu gabe nola zahartu zen.\nHitzaurrean, egileak honakoa zioen:Nire autobiografia osatzerakoan arimaren negarra ematea proposatu dut, jakin bizi naizela eta hil egiten naizela, esnatu oihartzuna ahotsa dudan jakiteko. Nire kontzientzia lasaiago eta lasaiago egon da liburu hau idatzi ondoren, eta bertan nire bizitzako ardura guztiak hartzen ditut ”.\nAuto-moribunda 1 ...\nArtikuluaren bide osoa: Egungo Literatura » ondasun » Biografia » Ramón Gómez de la Serna\nDaniel Defoe. Bere jaiotzaren urteurrena. Zati batzuk\nInsomnioa, Daniel Martín Serranoren eskutik. Berrikuspena


Konfinamenduko ahotsak | Eleka | KAZETA\nKonfinamenduan, ezinbesteko itxialdian gaude, baina ez lozorroan. Gure artistak, gure idazleak, gure bertsolariak… etengabeko sortze prozesuan murgildurik daude, eta adibide gisa, Aurkenerenak sakelako telefonora iritsi zaizkion harribitxi horietako batzuk aipatzen dizkigu artikulu honetan.\n2020/04/09 Eguneratua: | 0 iruzkin\nTxinatik Europara etorri zaigun birusak, eritasunarekin eta heriotzekin batera, beldur galanta ekarri du gure artera. Euskal Herrian ere kutsatua izateko beldurra nonahi arnas daiteke, eta konfinamendua agindu zutenez geroztik, martxoaren 14an Hegoaldean eta 16an Iparraldean, euskaldunok gure etxeetan denbora luzaz egoten ikasteko beharra daukagu.\nBestak eta kultur ekitaldiak banan-banan bertan behera edo gibelatzen ari dira: Iparra-Hegoa, maskaradak, Sarako Biltzarra, Nafarroaren Eguna, Herri Urrats… eta jadanik Iruñeko San Ferminak ere arrisku bizian daudela aipatzen dute komunikabideetan. Aberri Eguna ere gure etxeetan ikurrina leihoan jarriz eta xanpaina edanez, ospatu beharko dugu. Hau da marka!\nKonfinamendu hau biziki gogorra egiten zaigu euskaldunoi, kaleko bizimodua, hau da, ostatuz ostatu, eta karrikaz karrika ibiltzea izugarri maite baitugu. Eta jadanik etorri zaigun udaberriak konfinamendua zailtzen digu, kimu berriak, orri berde-berdeak eta kolore guztietako liliak pizten ari baitzaizkigu zelai, pentze eta mendietan, gure baitan kanpora ateratzeko daukagun gogoa indartuz. Apokalipsian aipatzen den zigor horietako bat dirudi, edota Egipto zaharrean izan omen ziren izurrite horietako bat.\nEta gainera, denok dakigu konfinamendu hau luzea izanen dela, hainbat hilabetetan iraunen duela. Hori jasateko gai izanen ote gara? Ikusi beharko. Bitartean eta industrien itxiera dela eta, kutsadura mundu osoan jaisten ari da, eta gizakiok hustutako plaza, kale eta bazterretan era guztietako abereak ari zaizkigu hedatzen. Aipa ditzadan, Bartzelonako hiribideetan ikusi izan diren basurdeak, Veneziako kanaletan berriro sartzen ari diren arrain eta beltxargak edota Donostiako Urumea ibaian, Amara Berriko pareraino, turista moduan, etorri zaigun itsas-zakurra. Alde positibo hau kontuan hartu beharko genuke, lehenagoko egoerara noizbait itzuliz gero.\nDena den, egoera nahasi eta aldrebes honek badu, aipatu alde positiboaz gain, beste alde baikor bat, zeren eta, iduriz, gure artista, bertsolari, olerkari eta idazleen sormena ez da lozorroan sartu, eta udaberriaren antzera, lili eta fruitu ederrak ematen hasita baita. Nik horietaz hitz eginen dizuet segidan, eta zehazkiago, sakelako telefonoetan bolo-bolo dabiltzan gutun, mezu eta WhatsAppen bidez zabaltzen ari zaizkigun hainbat perla edo harribitxi ederrez.\nBertso ugari entzun ahal izan ditugu, ederrak eta kitzikagarriak. Horietako bi ekarriko ditut nik lerro hauetara. Lehenbizikoak Esperantzari kantari izena du, Jon Maiak egina da, eta Martxa baten lehen notak izeneko kantu xarmagarriaren doinuaz eta irudi ederrez lagundurik iritsi zait ene telefonora. Itxaropenari leiho bat zabaldu nahi dio euskaldunen mundu eta erreferentzia magiko-mitologikotik abiatuta. Arte-lan ederra eta altxor paregabea nire irudikoz. Bi bertso dira, horratx.\n1.- Zaraitzun hots bat aditu dugu / ilunean mezulari / oreinak erne zutitu dira / Orhira igo da Mari, / ilargitara zabaldu dira / eguzki-lore ugari, / ehunka uso eta arrano / irten dira hegalari.\n2.- Harrotu dira pago ta mendi / ur-jauzi eta emari, / leihotara atera gara / eta jarri gara adi. / Isolamendu oro gaindituz, / eskutan lau ttantta gari, / Elkorretatik ari da Gartxot / esperantzari kantari.\nEta bigarrena anonimoa da, nire telefonora bederen, sinadurarik gabe iritsi zaidana. Gipuzkeraz dago eta Txirrita zenaren bertso molde eta doinuan egina datorkigu. Bertan goxo du izenburutzat eta umore handiaz birusa eta konfinamendua aipatzen ditu Txirritaren ahotik. Hau ere beste perla bat daukagu. Osora hiru bertso dira. Horra hor:\n1.- Txinan bazala esaten zuten / gu lasai geunden artian / baina belaxe sartu hemengo / taberna ta elkartian. / Oraintxe gaude bimila eta / hogeigarrengo urtian, / kakalarriya zabaldu zaigu / Kantabriako partian.\n2.- Gu itzalian eta kalian / Andaluziko beruak / guardia zibilak, ejertzituak, / elizak eta kleruak, / esanagatik jeisteko dala / birusaren numeruak, / berriro kendu nahi dizkigute / Euskal Herriko fueruak.\n3.- Birus txikiya, txikiya baina / haundiya egin du obra / Txirrita ez du harrapatuko / ez diyot jarri alfonbra. / Larre Gaineko aldapa latza / iyotzerik ez du logra, / nik kuidadorik ez det oraindik / sagardua badet sobra.\nEgoera latz hau konfinaturik diren olerkarientzat ere sormen iturria dela dirudi. Adibide gisa, sakelako telefonora iritsi zaidan Ainara Maia Urroz poeta irundar sentikorraren olerki ederra aipatuko dut. Amodioaz, desamodioaz eta konfinamenduaz mintzo zaigu. Apokalipsi poema izena du. Ikus dezagun:\nDramak jarraitzen du / eta nik poema baten ekarpena egiten dut; / soilik ametsetan dugu askatasuna! / Bigarren aldiz naiz adinez nagusi ene bizitzan / berrogeita hiru urterekin eta ametsetan jarraitzen dut, / oraindik ametsa ez zaidalako bete, / errealitateak eta mutil-lagun ohiak / kolpe latzak eman bazizkidaten ere, / ez bazuen nigatik dena eman ere, / barkatzen diot. / Oraindik ametsetan jarraitzen dut / eta beragatik soikik bizi naiz. // Koronabirusarekin ere, / hark jarri zidan eta koroa, / erreginarena, / hura jarri zen ene oinetan / eta ene oinak lehoi erregearenak dira. / Betiko. / Hil arte maite dudalako.\nKanpoko artistak eta idazleak ere inspiraturik daudela dirudi. Hona hemen, adibide gisa, telefonora, WahtsApp baten bitartez, iritsi zaidan Irene Villa italiarraren olerkia. Itzulpena Fernando Reyk egina da:\nEta jendea etxean geratzen zen / eta irakurtzen zuen / edo ondokoari adi egoten zen. / Eta atseden hartu / eta ariketak egiten zituen. / Eta artea sortu zuen / eta jostetan aritu. / Eta izateko modu berriak ikasi / eta gelditu egin zen. // Eta sakonago entzun zuen… / baten bat gogoetan aritzen zen, / beste batzuk otoitzean / beste baten bat dantzan… // Batzuek beren itzalarekin egin zuten topo. / Eta beste modu batean hasi ziren pentsatzen. // Eta jendea sendatu egin zen, / eta ezjakintasunean / arriskuan eta zentzurik / eta bihotzik gabe bizi zirenak / falta zirela, / Lurra ere hasi zen bere onera etortzen. // Eta arriskua bukatu / eta pertsonak berriz / elkartu zirenean, / negar egin zuten / hildakoengatik. / Eta erabaki berriak hartu zituzten. / Eta etorkizun berriak amestu. / Eta bizimodu berriak sortu. / Eta Lurra erabat sendatu. / Haiek sendatu ziren bezalaxe.\nEta artikulu moduko honi amaiera emateko, lerro hauetara ekarri nahi nuke telefonoz telefono, WhatsAppez WhatsApp, dabilen atsotitz berrien zerrendatxoa. Birusa eta konfinamendua dituzte aipagai, eta atsotitz zaharretatik edanez eginak dira. Anonimoa da, inork ez baitu izenpetzen. Osora hogeita sei atsotitz dira, umorez eginak. Horratx:\n1.- Txapela buruan ta maskarila onduan.\n2.- Urrutiko intxaurrak hamalau, leihotik ezin harrapau.\n3.- Etxean otso, kalean… Kale!\n4.- Birus urte, krisi urte.\n5.- A zer parea doministikua eta kalenturea.\n6.- Xoxoak beleari esku beltz.\n7.- Negua bero, birusa gero.\n8.- Aurrian papera ta atzian paperik ez.\n9.- Eztula in nun Getarin, laster zan polizia atarin.\n10.- Birusa birus truk.\n11.- Gustuko bidean, koronabirusik ez.\n12.- Irten gabe defendatuko dut nire gurasoen etxea.\n13.- Dagoenean bonbon, ez dagoenean balkon.\n14.- Bost xentimoko birusa, hamar xentimoko kaosa.\n15.- Koronabirusa ala hil!\n16.- Birusa joan, babesa heda.\n17.- Egia, maskararen ondoan begia.\n18.- Eztula nora, birusa hara.\n19.- Eguzkia edo euria, berdin zaigu zubia.\n20.- Eztulen herrian doministikua alkate.\n21.- Herri bakartuak, kalea amets.\n22.- Urruneko gaitza barrez, etxeratu orduko negarrez.\n23.- Ez ezazu eztul egin, nahi ez baduzu huts egin.\n24.- Goiz gorri, arrats eri.\n25.- Itxialdia ez da errenta.\n26.- Eta birusa bazan ala ez bazan, sar dadila kalabazan.\nEz dakit noiz arte egonen garen horrela, etxean konfinaturik, eta birusaren beldur. Badirudi luze joko duela oraindik. Horrela jarraitzekotan, gure idazleek obra luzeagoak egiteko astia izanen dute: eleberriak, ipuin bildumak, antzezlanak… eta gure literaturak bultzada ttipi bat izanen du.\nEz dut artikulu hau bukatu nahi, lehengoan adiskide baxenafar bati entzun nion atsotitz moldatua aipatu gabe, arras iradokigarria baita: Jinkoak libra gaitzan infernutik eta Xinako birusetik! Hala bedi!


Etxeko animaliak dira oihalezko liburu honen protagonistak: zentzumenak estimulatzea, irudien irakurketara hurbiltzea, errimarekin jostatzea, hori da asmoa.\nIpuin honetako, protagonistak horixe erakusten digu, hots, kaxa bat gure irudimenak uzten digun guztia izan ahal dela: mendi bat, espazio suziri bat...\nGorila bat. Zenbateko liburua\n32 Orr. 26 x 30 cm.\nSormen-askatasuna, jolas kromatikoa eta artistaren ofizioa, hori guztia txikienen zerbitzura eta margolaritza-expresionismoko aitzindarietariko baten gorazarrez.\nErrima eta erritmoa, irakurketaren eginkizun ludikoaz jabetzeko. Kartoizko liburu txiki bat, lehenbiziko irakurleentzat egokia. Bukaerarik gabeko ipuin horietakoa da, zeren orrialdeak pasatuz eta ipuinari buelta emanez...


2018ko Giroko 11. etapa: Yatesek irabazi du Osimon eta lehen postua sendotu du | Italiako Giroa | EiTB\n2018ko Giroko 11. etapa: Yatesek irabazi du Osimon eta lehen postua sendotu du\nOsimoko azken aldapa gogorrean egin du eraso britainiarrak, eta bakarka sartu da helmugan.\nSimon Yates britainiarra, nagusi Osimoko aldapako harbidean\nSimon Yatesek (Mitchelton-Scott) irabazi du asteazken honetan Italiako Giroko 11. etapa, Assisi eta Osimo artean jokatutakoa, 156 kilometroko ibilbidea bete ondoren. Hartara, aurtengo bere bigarren garaipena erdietsi du Italiako lasterketa handian.\nTxirrindulari britainiarra izan da indartsuena harbideko azken aldapan, eta sendotu egin du liderraren elastikoa Tom Dumoulin (Sunweb) zein gainerako aurkariekiko.\nYatesek Osimoko harresi-barruko azken igoeran (% 16ko maldak zituena) egin du eraso, eta ihes eginda helmugaratu da 3:25:53 denborarekin. Haren atzetik heldu dira Dumoulin herbeheretarra (bi segundora) eta Bora taldeko Davide Formolo italiarra (bost segundora). Hiru horien ostean, lau txirrindulariz osatutako multzo txiki bat sartu da, zortzi segundoko atzerapenarekin. Bertan zeuden, besteak beste, Domenico Pozzovivo (Bahrain-Merida) eta Thibaut Pinot (Groupama-FDJ).\nChris Froomek, berriro ere, denbora galdu liderrarekiko (40 segundo). Pello Bilbaori dagokionez, ez da aurrenekoekin sartu helmugan, baina zortzigarren tokiari eutsi dio sailkapen nagusian (2:54).\nOstegun honetan, Osimo eta Imola lotuko dituen 213 kilometroko hamabigarren etapa jokatuko da.


EBAZPENA, 2020ko urtarrilaren 10ekoa, Teknologia, Berrikuntza eta Lehiakortasuneko sailburuordearena, zeinaren bidez argitaratzen baita Elkartek laguntza-programa arautzen duen Ekonomiaren Garapeneko eta Azpiegituretako sailburuaren 2016ko abenduaren 9ko Aginduan araututako laguntzen 2019ko ekitaldiko onuradunen zerrenda. Agindu hori Ekonomiaren Garapeneko eta Azpiegituretako sailburuaren 2018ko abenduaren 17ko Aginduak aldatu zuen.\nEBAZPENA, 2020ko urtarrilaren 10ekoa, Teknologia, Berrikuntza eta Lehiakortasune...\nDirulaguntza publikoak emateko orduan, ezinbestean bete behar da publikotasunaren printzipioa. Hori dela eta, arlo estrategikoetan elkarlaneko ikerketa sustatzeko Elkartek laguntza-programa arautzen duen Ekonomiaren Garapeneko eta Azpiegituretako sailburuaren 2016ko abenduaren 9ko Aginduak (Agindu hori 2018ko abenduaren 17ko Aginduaren bidez aldatu zen) 22. artikuluaren 5. puntuan ezartzen du eskatzaile bakoitzari jakinaraziko zaiola laguntzak emateko ebazpena, eta, horrez gain, Euskal Herriko Agintaritzaren Aldizkarian argitaratuko dela esleipendunen zerrenda.\nTeknologia, Berrikuntza eta Lehiakortasuneko sailburuordearen 2019ko urriaren 31ko Ebazpena (dirulaguntza ematekoa) jakinarazi ondoren, honako hau\nArgitaratzea 2016ko abenduaren 9ko Aginduan araututako 2019ko laguntzen onuradunen zerrenda, eranskinean ageri diren bezala. Agindu horren bidez, arlo estrategikoetan elkarlaneko ikerketa sustatzeko laguntza-programa arautzen da, Elkartek programa. Agindu hori Ekonomiaren Garapeneko eta Azpiegituretako sailburuaren 2018ko abenduaren 17ko Aginduak aldatu du. Zerrenda hori Ekonomiaren Garapen eta Azpiegitura Saileko Teknologia, Berrikuntza eta Lehiakortasuneko sailburuordeak bere eskumenak erabilita eman duen ebazpena dela-eta argitaratzen da.\nIkus: EBAZPENA, 2019ko uztailaren 23koa, Teknologia, Berrikuntza eta Lehiakortasuneko sailburuordearena, zeinaren bidez argitara ematen baita arlo estrategikoetan elkarlaneko ikerketa sustatzeko laguntzen II. faserako deialdia (Elkartek Programa), 2019ko ekitaldirako.


HAURREN ASTEA - KALE IREKIAK USURBILEN\nNolako Usurbil nahi eta behar dugun erabakitzeko, Hiria Antolatzeko Plan Orokorrari loturiko “Kale Irekiak” izeneko prozesu parte hartzaile berria abiatzera doa Udala.\nEskola-kiroleko ekintzak urriaren 3ko astean hasiko dira. Egutegia eta ordutegiak gogorarazten dizkizuegu.\nKilometroak 2016: Klikmetroak egitasmoa\nDakizuen moduan, urriaren 2an ospatuko da Kilometroak 2016 jaia Bergaran, Aranzadi Ikastolak antolatuta.\nZirkuitu digitala da Klikmetroak. Babesleek metroak erosten dituzte, diru ekarpenak eginez. Horrek ematen dio diru sarrera Kilometroak 2016ri. Metro horiek, ordea, norbanakoz bete behar dira. Norbanako bakoitzak, izena eman behar du http://klikmetroak.kilometroak.eus webgunean sartuta (dohain), argazki bat eta esaldi batekin batera.\n2016/17 ikasturteko zerbitzuak eta kuotak\nUdarregi Irakaskuntza Kooperatiba Elkarteko 2016eko maiatzaren 26an eginiko Batzar Orokorrean\nonartutakoari jarraituz, 2016/17 ikasturtean Kooperatibako kuota osagarria 38,00 eurokoa izango da. Elkartasun kutxa, aldiz, mantendu egingo da 4,10€ hileko eta familiako. Kuota horiek 12 hilabetez kobratzen dira.\n2016-17 ikasturterako txostena\nFamilia agurgarria, kaixo:\n2016-2017 ikasturte berriari irailean hasiera emango diogu, eta unea iristen denean,\ngarrantzitsuak izango diren zenbait ohar helarazi nahi dizuet txosten honen bidez: egutegia,\nordutegiak, testu-liburuen erosketa eta hainbat zerbitzuren antolaketa.\nBesterik gabe, jaso ezazue nire agurrik zintzoena. Opor onak pasa!\nMezu honen bitartez Ikastolen Elkarteak LH 5eko eta LH 6ko ikasleentzat antolatu dituen udaleku teknologikoen berri eman nahi dizuegu.\n2019/07/01 (Egun osoa)\n2019/07/02 (Egun osoa)\n2019/07/03 (Egun osoa)\n2019/07/04 (Egun osoa)\n2019/07/05 (Egun osoa)\n2019/07/06 (Egun osoa)\n2019/07/07 (Egun osoa)\n2019/07/08 (Egun osoa)\n2019/07/09 (Egun osoa)\n2019/07/10 (Egun osoa)\n2019/07/11 (Egun osoa)\n2019/07/12 (Egun osoa)\n2019/07/13 (Egun osoa)\n2019/07/14 (Egun osoa)\n2019/07/15 (Egun osoa)\n2019/07/16 (Egun osoa)\n2019/07/17 (Egun osoa)\n2019/07/18 (Egun osoa)\n2019/07/19 (Egun osoa)\n2019/07/20 (Egun osoa)\n2019/07/21 (Egun osoa)\n2019/07/22 (Egun osoa)\n2019/07/23 (Egun osoa)\n2019/07/24 (Egun osoa)\n2019/07/25 (Egun osoa)\n2019/07/26 (Egun osoa)\n2019/07/27 (Egun osoa)\n2019/07/28 (Egun osoa)\n2019/07/29 (Egun osoa)\n2019/07/30 (Egun osoa)\n2019/07/31 (Egun osoa)


Zer gertatzen Amazon-en zerbait itzultzen duzunean? | Ingeniería en eco-tecnologías industriales\nZer gertatzen Amazon-en zerbait itzultzen duzunean?\n.-(e)k idatzia\t 2020/12/02 1\nNork ez du noizbait zerbait erosi internet bidez? Idazten duen honek bai eta, seguruenik, irakurten duenak ere bai. Gorantz doan joera da gainera: erosketa elektronikoek bazter guztiak konkistatzen dituzte.\n-Erosketa fidagarriak dira, izan ere dena itzuli dezakezu -diote askok erosketa hauen inguruko iritzia ematerakoan. Gaur bota nahi dugun galdera hau da: zer gertatzen da itzultzen ditugun erosketekin?\n-Berriz jartzen dira salgai -erantzungo dute askok, bai bezero zein saltzaileek.\nBai? Baita kaxak ireki eta gero, edota probatu dituzun artikuloak, ala berri-berriak ez diren gailu horiek? Erantzuna, noski, ez da.\nAmazon-en inguruan eginiko ikerketa batek askotan aipatu den zerbait azaleratu du: itzultzen ditugun produktuek, sarri, amaiera eskasa dutela. Amazon al da hau gaizki egiten duen bakarra? Ez, noski, baina duen bolumenaren argitan, kezkatu beharko gintuen zerbait da.\nEgindako proba oso sinplea izan zen: hainbat gailu erosi ziren Amazon-en webgunetik, eta denak itzuli gero. Kaxa bakoitzean, hori bai, geolokalizatzaile bat ezarri zen eta produktuen aztarnak jarraitu ziren.\nErositakoen artean jostailuetatik edota eguneroko tramankulu txikietatik hasi, eta iphone-ak bezalakoak arte erabili ziren.\nProduktuak, eroslearen etxera heltzeko 1 edo 2 egun behar izan zuten horiek, gutxienez 4 egun pasatzen zituzten bueltaka (milaka kilometro kamioietan), kasurik gehienetan astebete, eta kasuren batean hilabete.\nGehienak ez ziren Amazon-en azterketa lekuren batetik igarotzen: biltegietan gordetzen ziren, hurrengo urratsen zain, inork ukitu gabe. Baten bai aztertzen zen, ordea, baina gutxiengoa zen hau.\nHilabete eta gero, produktuen 1/3 zabortegietan zeuden. Ez birziklapen ezta ondakinen banaketa prozesurik pasa gabe.\nBeste 1/3 erosle bitxi batzuei saldu zitzaien: edukiontzi handiak erosten dituzten horiei, barruan zer dagoen jakin gabe edukiontziak erosten dituzten horiei. NOrmalean prezio finkoa izaten dute, 10.000 euro / edukiontzi gutxi gora behera. Batzuetan dirua irabazten duzu horrekin, bestetan galdu.\nAzken 1/3 berriro jarri zen salgai, tratamendu egokia eman eta gero.\nHonek larria eman dezake, baina Amazon moduko enpresa baten eskala ikusita, beldurgarria da. Pentsa, denda fisikoetan produktuen %10a itzultzen da, eta denda elektronikoetan berriz %40a. Urtero milaka milioi produktu saltzen direnez… atera kontuak.\nKasu bitxi bat: Afrika.\nBotatzen ditugun objektu elektronikoen gehiengo handi bat edukiontzietan sartu eta Afrikako herrialdeetara bidaltzen da, gehienbat Sahara azpiko inguruetara. Bertan, aurrez azaldutako moduan saltzen dira: gailu elektronikoz beteriko edukiontzi bat erosten duzu… barruan zer dakarren jakin gabe.\nHau egiten dutenen helburua konpon daitekeena konpontzea eta berriro salgai jartzea da. Dendari ertainek egiten dute, ez denda-kate handiek, hau baita produktu asko lortzeko bide bakarra.\nKonpondu ezin dezaketena, edozein lekutan botatzen da; egia da, hala ere, antolatuko zenbait eremu daudela horretarako. ETa bertan beste negozio bat jartzen da abian:\nPertsona asko botatako produktu hauek jaso eta erre egiten dituzte. Helburua? Harien kobrea berreskuratzea, geroago prezio negargarri batean saltzeko. Pentsa dezakezuen moduan, prozesu hau oso zikina da eta sekulako eragina dauka bai ingurugiroan zein pertsonengan. Baina, ezer ez daukazunean, halakoengatik kezkatzeko gogorik ere ez daukazu.\nAzkena: ¿eta saltzen ez direnak?\nAmazon-en kasu konkretuan, saltzen ez diren produktu asko zabortegietan amaitzen dute. Gordetzeak diru kostua dauka (biltegi batean zerbait gordetzeak, metro karratuko prezio bat du; denboragatik, beste bat), eta produktu asko zaharkitu egiten dira. Oparitzea ez da aukera bat, horrek salmenta berriak oztopatuko lituzkeelako. Beraz, produktu askoren helmuga zabortegi bat da, behin ere erabiliak izan gabe.\nBide batez, norbaitek uste badu produktu hauek sailkatu eta banatu egiten direla bota aurretik, birziklapena errazteko edota materialak birbaloratzeko… jai dauka.\nCosplay\t on 2020/12/28 at 19:23\nOstras que interesante, gracias, la verdad es que cada vez compramos más en amazon y deberiamos apostar por alternativas mucho más cercanas y sostenibles. Gracias por la difusión


GOTZAIEN BATZARRAK “EL PAIS”en GEZURRAK SALATZEN DITU | Religión en Navarra – Erlijioa Nafarroan\n← ISIDRO CATELA RESPONDE A “EL PAÍS” SOBRE LA ASIGNATURA DE RELIGIÓN\nLA REFORMA EDUCATIVA PODRÍA REDUCIR EL NÚMERO DE BACHILLERES QUE SE MATRICULAN →\nGOTZAIEN BATZARRAK “EL PAIS”en GEZURRAK SALATZEN DITU\nGotzaien Batzarraren xehetasuna\nIsidro Catela Marcos 2013/05/31\nAurreko maiatzaren 26an, igandea, EL PAÍSek Erlijio-ikasgaiak estatu eskolan daukan presentziaren inguruko inkesta bat argitaratu zuen. Inkesta honetan, benetako debatean eztabaidatzen ez diren galderak egiten zitzaizkien 600 pertsonari. Honela, esate baterako, “ikasle baten batez besteko nota kalkultzeko edo dirulaguntzak eskatzeko ikasgaia besteen hainbesteko balioa izatearen” aldekoak ote ziren galdetzen zitzaien.\nGotzaien Batzarrak askotan argudiatu du Erlijio-ikasgaia gainontzeko oinarrizko ikasgaien “parekagarri” izan beharraren zergatiaz. Baina parekagarri ez du esan nahi berdin-berdina. Izan ere, Lomcen, hautazkoa izatea aurreikusita dago (ez enborrekoa eta derrigorrezkoa, Matematika, Hizkuntza edo Historia izan daitezkeen bezala). Inkestak planteatzen duenaren kontra, ez da aurreikusten ere ikaslearen kalifikazioetan berdin balioestea. Arrazoizkoa dirudi borondatez aukeratzen bada, ebaluatua izatea debaluatua izan ez dadin. Baina Lomcek ez du aurreikusten ere kanpoko ebaluazioetarako nota kontutan hartzea.\nInkestak, afera honetako errealitateari uko eginez, Erlijio-ikasgaia “ondorio guztiekin ikasgai bat gehiago” izatearen kontrako gehiengo bat dagoela ondorioztatzen du. Hala eta guztiz ere, azaleko izenburua haratago doa eta oraindik desinformatzaileagoa da “espainiarren %70ak Erlijioa ikasgaia izan dadila ukatzen duela” esaten duelako, inkestak hori galdetzen ez duen arren.\nBenetako zenbakiek (ez inkestek), gaur egun, oztopoak oztopo, hiru ikasletik bik Erlijio-ikasgaia aukeratzen dutela esaten dute. Gurasoak dira libreki eta borondatez beraien seme-alabentzako eskatzen dutenak, Espainiar Konstituzioaren 27.3. artikuluak ezagutzen dien oinarrizko eskubidea erabiliz.— Isidro Catela Marcos. Gotzaien Batzarrako Informazio Bulegoko Zuzendaria.\nEsta entrada fue publicada en Euskara / Vascuence, Noticias / Berriak, Opinión / Iritzia y etiquetada Asignatura / Ikasgaia, Educación / Hezkuntza, Laicismo / Laikotasuna, Libertad religiosa / Erlijio askatasuna, LOMCE. Guarda el enlace permanente.\n2 respuestas a GOTZAIEN BATZARRAK “EL PAIS”en GEZURRAK SALATZEN DITU


2020ko Dantzaren Nazioarteko Eguneko mezua - Donostia Kultura\n2020ko Dantzaren Nazioarteko Eguneko mezua\nAsteartea, 2020(e)ko Apirila(r)en 28-(e)an\nApirilaren 29an ospatzen den Dantzaren Nazioarteko Eguneko mezua Gregory Vuyani MAQOMA, hegoafrikar dantzari, koreografo, irakasle, aktore eta Vuyani Dance Theatreko sortzaileak idatzi du aurten (Itzulpena: Iñaki Iñurrieta).\n“Berriki egin zidaten elkarrizketa batean, gogoeta sakona egin nuen dantzaz. Zer esan nahi du niretzat? Galdera horri erantzuteko, neure ibilbidea aztertu behar izan nuen, eta ohartu nintzen kontua xedeak izatea dela, egun bakoitzak erronka berria jartzen dizula aurrean. Ni dantzaren bidez saiatzen naiz munduari zentzua ematen. Tragedia irudikaezinak ari gara bizitzen garai honetan, zeina garai postgizatiarra hitzez izenda bainezake. Inoiz baino gehiago behar dugu dantzan egin, munduari gogorarazteko oraindik ere badela elkartasuna. Gure dantzak inoiz baino seinale indartsuagoa igorri behar die munduko liderrei, gizakion egoera eta baldintzak babesteko eta hobetzeko eginkizuna duten horiei, ohar daitezen pentsalari erne asaldatuen armada bat garela, eta gure asmoa mundua urratsez urrats aldatzea dela. Dantza askatasuna da, eta dantzaren bidez askatu behar ditugu besteak munduko hainbat bazterretan jartzen zaizkien tranpetatik. Dantza ez da politika, baina politika bihurtzen da, giza lokarri bat daramalako bere baitan, eta, beraz, inguruabarrei erantzuten dielako giza duintasuna berrezartzeko ahaleginean. Gure gorputzez dantzan egin ahala, espazioan jauziz-eroriz eta elkarrekin korapilatuz, indar higikari bihurtzen gara, bihotzak ehuntzen ditugu, arimak ukitzen eta hain beharrezkoa duten sendabidean jartzen. Eta erronka dantza bakar, garaitezin eta banaezin bihurtzen da. Orain behar duguna da dantzan pixka bat gehiago jarraitzea!”.\nITI, Nazioarteko Antzerki Institutua.\nEszenako Arteen Mundu Erakundea.


Albisteak - Bertsolari\nLuzia Goñi – Testua: Gorka Erostarbe Argazkiak: Dani Blanco (ARGIA) Kaleko bertsolaria izan zen; kalean ikusitakotik zein barrenean sentitutakotik idazten zituen bertsoak. Bizitza erdia eman zuen alderrai, eskuetan oinarrituriko ofiziotan; beste erdia bertsotan, emakumerik apenas zebilenean. Oholtzan ez, normalean berak nahi zuen lekuan kantatzen zituen aurrez prestatuak. Ehunka egin zituen azken 40 urteetan. Aurten\nNIKOLAS ALDAI: “Gustura gelditu nintzen egindako lanarekin”\nXabier Letek bertsolaritza poesiara ekarri zuen\nXabier Letek bertsolaritza poesiara ekarri zuen – Berria egunkarian. Bertsolaria ere izan zen Xabier Lete. Bertsolaritzari ekarpen garrantzitsua egin izana aitortu izan zaio, bai bertso jarriak musikatu eta zabaltzen, baita doinutegi aldetik ere, baina ikertu eta zehaztu gabe dago zein izan zen konkretuki haren ekarria. Letek, eta Ez Dok Amairu kolektibo osoak, parte hartu zuen\nOnintza Enbeita – Aintzina Monasterio Maguregik Busturaldeko Hitzan. Euskaraldian murgilduta gaude, eta Euskara Eguna laster dato. Horietaz eta euskaraz eta bertsolaritzaren arteko harremanaz berba egin dugu Xabat Galletebeitia Abaroa eta Onintza Enbeita Maguregi bertsolariekin. Bertsolaritzak ze ekarpen egiten dio euskarari? Bertsolaritzak hizkuntza bizirik mantentzen du. Bertsolaritzarekin hizkuntza ahoz aho dabil, eta bertsolaritzak jolastu\nXabat Galletebeitia – Aintzina Monasterio Magurekik Busturialdeko Hitzan. Euskaraldian murgilduta gaude, eta Euskara Eguna laster dato. Horietaz eta euskaraz eta bertsolaritzaren arteko harremanaz berba egin dugu Xabat Galletebeitia Abaroa eta Onintza Enbeita Maguregi bertsolariekin. Bertsolaritzak ze ekarpen egiten dio euskarari? Ekarpen asko. Euskarari berari presentzia ematen dio, normaltasunez. Euskara bera normalizatzeko balio du zentzu batean.


Sautrela 434: Jon Alonso, Mein Kampf eta Rock'n'roll • ZUZEU\nSautrela 434: Jon Alonso, Mein Kampf eta Rock’n’roll\nGai hitsak ekarriko ditu aste honetako Sautrelak. Jon Alonso idazlea berriki argitaratutako saiakera txiki batekin etorriko zaigu, Beltzaren koloreak lanarekin. Nobela beltzaren bilakaerari begirada azkar bat eman, eta ondorio nagusi bat islatu du Alonsok bertan: oro har, nobela beltza, boterea kritikatzetik, sistema sozioekonomiko neoliberala onartzera igaro dela dio. Genero honetako 25 idazle eta 100dik gora eleberri aztertuta atera du Jon Alonsok bere ondorioa, eta elkarrizketan zehar, Sautrelatik iragandako Henning Mankell, Donna Leon eta Gotzon Garate ere izango ditugu aipagai.\nErreportajean Alemaniara begira jarri eta Adolf Hitlerren Mein Kampf izango dugu hizpide. 70 urteren ostean, ostera ere salgai da nazionalsozialismoaren ideologia laburbiltzen duen liburua. Edizio kritikoa da berrargitalpena, alegia, Hitlerren argumentu ideologikoak desmuntatzen dira bertan; baina hori ez da aski Alemaniako zenbait sektorerentzat. Izan ere, testuinguru nahasi batean etorri da liburuaren berrargitalpena: Europaren gotortzea, errefuxiatuen krisia, xenofobiaren gorakada… nolako eragina izan dezake Mein Kampfen berrargitalpenak egungo testuinguruan? Ludger Mees EHUko historia irakasleak eta Markos Zapian filosofoak emango digute erantzuna.\nJuan Luis Zabala Rock’n’roll liburuarekin etorriko zaigu, Aingeru Epaltzak 2000. urtean argitaratutako eleberriarekin. Izenburuak musika gaiak kontatzen dituela iradoki arren, nobela beltzaren kutsua du liburuak, Epaltzak, Eduardo Saragueta kazetaria jarri baitzuen hilketa bat eta gorpu baten desagerpena argitzen.\nSistiaga Gaur, artea eta politika\nZer duzu buruan “Sautrela 434: Jon Alonso, Mein Kampf eta Rock’n’roll”-ri buruz\nBelatz 2016-02-27 16:52\nOso ona gaurko saioa. Jon Alonsoren liburua irakurtzeko gogoz.\nLudger Mees ondo egon da, baina “baina” batekin: ez zait gustatu esan duenean euskara hikuntza politegia dela Mein Kampf-arekin zikintzeko (gutxi gorabehera). Goitik beherako behakoa iruditu zait, “zuek egon lasai zuen Arkadia aratz eta garbian”, nolabait esateko.\nZabalaren gomendioa ere kontuan hartzekoa.\n“Jon Alonso, Mein Kampf eta Rock&Rolla”: ez da izenburu txarra liburu beltz baterako.


Euskal Herria Metal Fest IV! | Metal Garrasia\nEuskal Herria Metal Fest IV!\nGure lagun Txarlyren MPR Producktions & Management, Euskal Metal Fest jailadia aurkezten gaitu urte bat gehiago; oraingoan 2 egunetako ekitaldian, guztira 10 talde bilduko dituena.\nJaia ostiralean hasiko da; Euskal Herria Metal Fest jaialdiaren aurkezpen gaua izango da eta Lasarteko Abend Kafe Antzokian ondorengo taldeak bilduko ditu:\nNocturniaren historia proiektu musikal bat aurrera ateratzeko gogor lan egiten duen talde baten islada da. 2001. urtetik influentzia posible guztiak batzen joan dira beren estilo propioa sortzeko. Arrazon honengatik konposaketa lanak guztien arteko elkarlana izan dute, eta lehen lanetatik orain artera irabazitako mardultasunean ikusten da.\nNocturnia ere zuzeneko banda dugu. Betidaniko zalei fidel mantendu dena eta ezagutu nahi izan duenarentzako oso hurbila. WarCry, Saratoga, Medina Azahara, Avalanch, Stravaganzza, Brainstorm, Axxis edo Scorpions bezalako taldekin jo dute, espainiako metal musikan toki bat irabaziz.\nHeavyarekin jarraituz Hiverland taldea izango dugu. Azkenaldian kontzertu ugari ematen ari den talde euskalduna, “Dreamcatcher” lana aurkezten egongo dira.\nAzkenik A.O.D. donostiarrak izango ditugu, talde berria baina euskeraz, ingelesez eta gazteleraz abesten dutenak.\nLekua: Lasarteko Abend Kafe Antzokian\nSarrerak: 7€ aurrez erosita, 10€ bertan\nEuskal Herria Metal Fest jaialdiaren eguna larunbata izango da, egunik potenteena dudarik gabe arratsaldeko 18:30-etatik 02:00-taraino iraungo duen 7 orduko metal festa. Intxaurrondoko Kultur Etxean ospatuko da oraingoan eta 7 talde bildu egingo ditu.\nTenerifetik datozte, eta estatu mailako Heavy talde hoberenetarikoak bezala aurkezten dituzte. 2011. urtean Mi Sueño izeneko lana kaleratu zuten, Helloween-eko Andi Deris abeslariaren laguntzarekin bai grabaketan eta baita ere produkzioan, eta lan hau urteko disko hoberenetarikoen zerrendetan egon zena.\nEz da lehen aldia kataluinarrak Euskal Herrian ikusten ditugula. Duela gutxi “The Lamb Astray” izeneko hirugarren diskoa grabatu dute, kritika onak izaten ari dituena.\nLogroñoko talde beteranoa, amerikar soinua mantentzen duen heavy metal estiloan mugitzen dira, kitarra birrintzaileak eta ahots poteretxu bat nahasten duena. Udaberri honetan bigarren diskoa aurkeztuko dute; Judas-en Painkiller diskoaren jarraitzaileak bazarete oso talde gomendagarria.\nIrun eta Hendayatik datorren taldea, kaña handia promesten dutenak. Jaialdiak formazio berria aurkeztuko digute eta sorpresa ugari izango dituela agindu dute.\nDonostiarrak formazio berria aurkeztuko dute ofizialki, gainera bigarren lana lehen aldiz defendatuko dute zuzen zuzenean, momentu honetan nahasketa prozesuan dagoena.\nDonostitik datoz Helldamm thrash banda potentea. Kudai bezalako taldeekin jotzen egon dira estiloa pixkanaka garatzen joaten eta oraingo formazioari egonkortasuna emanez. Takathunder, Jorge, Lander, Manu eta Tripiman, Sound Of Apocalypse izeneko azken EPa defendatzen izango ditugu\n2011. urteko jaialdi baten bitartean, Impio taldeko Lao abeslariak eta Pandemia-ko Juan bateriajolea proiektu paralelo bat hasteko erabakia hartzen dute. Proiektura Impio-ko Pablo kitarrajolea eta Lepra eta Incantatris taldeetako Nargalu batzen dira. Arazoak direla Pandemia-ko Ibai sartzen da azkenik formazioan, Bloody Brotherhood izena hartzen duena.\nDeath metal talde hau gazteleraz abesten hasi arren ingelesera aldatzen da hilabete batzuen ostean; horrela demoa grabatzen hasten dira, zailtasunak barne, Juan abeslari berria taldearen barruan ematen duena emaitza bezela.\nLekua: Intxaurrondoko Kultur Etxean (C.C. Intxaurrondo)\nSarrerak: 10€ aurrez erosita, 12€ bertan\nPost hau Kontzertuak atalean eta a.o.d.,Blast Wave,bloody brotherhood,esclavitud,ethos,euskal metal fest,Helldamm,Hiverland,kafe antzokia,krait,lasarte,MPR Producktions & Management,nocturnia,Plowshare laburpen hitzekin publikatua izan da. Gogokoetara gehitzeko lotura iraunkorra.\n← Metal Garrasia 60! Zuzenean bakarrik entzuteko saioa\nMetal Garrasia 61! Urizen, Euskal Metal Fest IV eta Izu Nauk! →


Demagun Said edo Hassan; lagun bat finean - GARA\nDemagun Said edo Hassan; lagun bat finean\nBortizki eraman zaituzte. «Bahiketa Gasteizen» izenburua jarri zion lagun batek jazotakoari eta ezin hobeto laburbildu. Zer egin ez dakitela geratu dira lagunak. Ezin zurekin hitz egin eta ezin gutunik igorri, zauden tokiak ez baitauka helbiderik.\nMapan kokatu daitekeen lekua izanik ere, hutsune bat ageri da koordenada horietan. Mahmud Darwish poetarekin gogoratu naiz. «Erbestean bizi naizenean nire lurra daramat nirekin. Aberrian bizi naizenean erbestea sentitzen dut nirekin. Justizia eza da erbestea».\nKontatu didate zurekin hitz egin zuten azken aldian ez zizutela ahots tristerik sumatu, amorru tonua baizik. Hori jakiteak lasaitu gaituela esango nuke. Ezintasun sentipena ekidinezina izanik, amorruari neurria hartua diozu eta aspaldi ikasi zenuen zuhurtziaz jokatzen. Boxeolaria zara eta hortaz, badakizu sentipenak nola bideratu.\nGogoan dut «Million Dollar Baby» ikustera joan gineneko gauean zer pentsatu eman zizutela filmeko zenbait pasartek. «Boxeoa errespetuan datza, zure errespetua bereganatzea eta kontrarioari kentzea». Egokitu zaizun ring honetan, baina, ez darabilte boxeo araurik eta errespetuaz ezer gutxi dakiten uniformedunak oldartu zaizkizu oharkabean. Gasteizko ring berde honetan, beltza lekuz kanpo dago eta xenofobia instituzionalaren araudiari jarraitzen zaio, Atzerritarren Legearen babesarekin.\n«Boxeoa naturaren kontrakoa da», zioen filmak. «Eskuinerantz egiteko ezkerreko oina erabiltzen da eta ezkerrera jotzeko, eskuinekoa. Boxeoan dena aldrebes doa».


Kostaldean | 2021eko Urtarrilaren 14a\nAurten, Hendaian, nehor ez da joanen Pellot itsasturi famatuaren biderat\nGure Kostaldean, keinka huntan,sendi da eskas handi bat.Untsalaz, aste huntan beharkogintuen xeheki aipatu JondoniBixintxo ohoratuz Hendaianeta Ziburun muntatzendiren herriko bestak. Egitaraunasaia dutenak! Hendaian,lehen egunean, haurrak, denakbiziki polliki apainduak, loriatuakjoaiten dira Pellot itsasturifamatuaren ondotik eta segitzendute Kanetako portutik HerrikoEtxe aitzineraino. Ziburun ere,zernahi ausagailu lehen asteburuanberean, mus lehiaketa,odolki egileen xapelketa etagaineratiko. Bi herrietan, bi astezsegidan, zernahi hitzordu,toki pollita eginez betiko ohidurazonbaiti, pilota partida,fandangolari zoin-gehiagokaeta beste. Aurten ez da naskideus holakorik izanen. Horida beltza eta deusik ezin egin!Edo, azken beltzean, zonbaithilabeteren buruan behar litakezerbait muntatu? Nork daki?\nKostaldean | 2021/01/14\nBeste eskas bat hau ere aipagarria. Keinkahuntan, herri guzietan, badira agiantzabilkurak hautetsiekin egiten direnak elkarteenarduradunak ere gomitatuz. Parada hautaaipatzeko zer egin den iragan urtean etanolako xedeak diren ondoko hilabetetangauzatu beharrak. Hitzaldien ondotik, zintzurbustitze bat denak elgarrekin solaseanegonez bulta on bat. Bainan hara, aurten horiere ezin egin usaiako molde sano hortan.Auzapezek agurtu nahi herritarrak, Internetezartzen dira. Bideo gisako mezu batzuekin.Donibanen eta Ziburun berriketari zonbaitdeituz lekuko bezala. Hendaian auzapezakgisa hortan aipatu ditu obra asko, Gaztelubilgunearen eraikitzea besteak beste. Bai etaegiten ari dituztenak, hala nola geltokiareninguruan. Ondotik jinen direnak ere, berezikiHerriko Etxearen aitzineko plazari beste itxurabaten emaiteko. Kotte Ecenarrok agurtu ereditu Legarralde eremuan plantatuko direnlaborariak.\nHendaian, gertakari bat untsa hitsa: 56 urtekogizon bat, Thierry, anitzek Titi deitzen zutena,nehorat segidako biltzerik ez duten horietarik,aspaldixkoan muga hegi hortan kokatua, bereautoan hila atzeman dute, Kanetako aldean.Destrenpu zerbaiten ondotik zendua bai etahain segur hotzak sesiturik. Bere usaia zuenhori, gau guzia bere autoan egoitea. Bezperanherriko zerbitzuek errana zioten aterbe batsegurtatzen ahal ziotela gau zonbaitentzatbederen, hotzak eztitu arte, bainan berakezetz ihardetsia, nahiago zuela bere autoanegon.\nSimone Vilalta Hendaiak eskaini ohorezko medaila ukan zuen egunean.\nHendaian, Urtats egunean pausatu da SimoneVilalta, biziki ezagutua zena, gerla denboran,oraino gazte hutsa zelarik, alemanen kontrakoihardukitzaile suhar agerturik. 97 urte zituen.Arrastatu zutelarik, deportatua izan zenRavensbruk izeneko herio-kanpo hitserat. Zonbat aldiz ez du kondatu nola errezebituaizan zen han nunbait, emazte multxo battirahala joka ari, dena jestu tzar eta trufa itsusi!Azkenean ahal bezala eskapatu zen, arruntezindua haatik, eta etxe zahar batean gorderikegon zen. Beharrik errusoak ez ziren urruneta heiek zuten libratu. Denbora ilun heietazbere lekukotasuna beti agertu du, ahal bezenlañoki, gazteak bereziki jakinean egon ziten,eta holakorik ez berriz nihun ere gertatzeko.Deneri erakutsiz deportatu zelarik zuensoinekoa, beti arta handiz atxiki duena.\nDonibane Lohizunen, 16 urteko musikaikasle bat, Antton Bilek, bere lagun parrastabatekin hitzartu da interneten bitartez kontzertupollit baten eskaintzeko, oren erdiño batenheinekoa, xahar-etxetan diren guzieri. Hamabixahar-etxe izan dira partzuer jarri direnak.Urrats goxo eta goresgarria zinez!\nHilabete huntan ere bi odol emaiteizanen dira Donibane Lohizunen,usaian bezala lehengo Tenisguneestalian. Lehena 26an, asteartearekinberaz, goizeko 7ak eta erdietarik goiti,11k artean, bigarrena biharamunean,arratsaldeko 3etarik 7ak arte.\nUrruñan, elkarte berri bat agertu da,"Urrugne autrement" deitua. Egiaerran ez da arras berria. Herrikobozetarik landa hasia zuten muntatzen,sustatzaile Sébastien Etchebarnezinegotzia, jaz zerrendaburu izana,eta hunen lagunak. Elkarteak badaukaorain bere legezko nortasuna. Hori nahiukan du joan den egunean jakinaraziargi eta garbi. Erakutsiz elgarri betiberdin atxikiak daudela eta hurbiletiksegitzen dituztela herriaren gorabeherak.Zer dioten artoski jakinarazizherritarreri. Emazte bat dute, ChristelleAndron, elkarteburu.\nElurra frango polliki ukan dute lekuka,hala nola Aldudeko aldean. Kostaldeanez haatik. Nahiz larunbat arratsaldeapalean zonbait elur luma xehe ikusidiren halere itsas-hegi hortan ere.Ezagun zen elurra zela bainan lumakurtzen ziren lurra hunkitu orduko etateilatuak ez dira batere xuritu. Ez zenhaatik urrun joaiterik elur gehiagorenikusteko, Ibardin aldean eta hor gaindi.


Argazkia: Kamikaz kolektiboa.\nErika Roiboos aktore famatuaren figurak beteko du agertokia. Argiak eta itzalak, literalak zein metaforikoak. Ez da alferrikakoa protagonistak sortzailearen izen bera edukitzea, lan pertsonal eta intimoa dela baieztatu baitu. Biluztu egingo da Erika, protagonista zein artista. Antzezlan zintzoa da, sormen prozesu aske batean ateratako materialaren emaitza.\nUrriaren 31n estreinatu zuen Panpina Azpeitiko Antzerki Topaketetan, etxean. Familia eta lagunak, antzerkizaleak zein profesionalak hurbildu zitzaizkion eta harrera ona izan duela kontatu du: “Publikoa beti da garrantzitsua, baina kasu honetan presentzia handia du. Formatua oso gertukoa da, harremana oso zuzena eta uneorokoa”. Estreinaldia Soreasu antzokian egin zuen eta publikoa harekin batera eszenatokian egotea planteatu zuen, “horrek sortzen duen urduritasun eta berotasunarekin”. Lan honek inprobisaziorako tartea eskaintzen du, publikoarengandik asko jasotzen duelako.\nBakarrik dago Olaizola eszenatokian, baina ez da horrela sentitu. Izan ere, sormen prozesu guztia Leire Arenas irudigile eta ilustratzailearekin eta Oier Guillan idazle eta antzerkigilearekin batera egin du: “Guztia nire gain hartzea gehiegi da. Une batetik aurrera, beharrezkoa da ardurak banatzea, bakoitzak bere aldetik begiratzea, talde giroa sortzea eta ez hain barrura kontzentraturiko zerbait bakarrik. Uneoro debatitzen ditugu gauzak, hausnartzen. Zuk hau horrela jaso, nik hau horrela bizi. Horrek asko aberasten du”.\nSormen prozesu aberasgarria\n“Panpina horrek zer iradokitzen dit? Zer dio nitaz unibertso horrek? Zer dago panpinaren atzean? Noiz sentitzen zara edo gara panpina?”. Galdera horiek izan dira sorkuntzaren abiapuntu. Jolaserako espazio bat sortu dute arauak beraiek jarriz, epaituak izateko asmorik gabe: “Askatasun horrek barruan zegoenari forma emateko aukera eman dit”. Prozesu guztian errepikatzen zen zerbait antzeman zuten: besteon begiradarik gabe bere izaera galtzen duela panpinak. Eta horregatik ere bilatu dute publikoarekiko gertutasuna.\n"Ez gaude ohituta emakume bat bere espazioa hartzen ikustera, publikoki, jendaurrean"\nEkipo ona egin dute hiru sortzaile hauek, antzerkiaren oinarriak nork bere indarretik landu baitituzte: hitza, irudia eta gorputza. “Leire Arenas Arte Ederrak ikasi duen azpeitiarra da. Bere lana jarraitu dut eta intuizioa izan zen prozesu honetan berarekin aritzea. Banekien sormen prozesuan egotea nahi nuela; eta ziur nekien kartela berak egitea nahi nuela, baina ez nuen hori bakarrik nahi. Lehen aldia da antzerkiaren eremuan aritu dena, hizkuntza hau ez baitzuen inoiz hitz egin. Oso figura garrantzitsua izan da”. Biak ala biak sortzaileak izan arren, lan egiteko modu desberdinek harrituta utzi dituzte: “Aho zabalik utzi du gure erabakiak hartzeko azkartasunak eta lan egiteko moduak. Niri, ordea, testura edo koloreetan jarritako arretak liluratu nau, gero kartelean, adibidez, islatzen duena”. Guillan berriz, lehendik ezagutzen zuen Olaizolak eta bazekien zein zen haren lan egiteko modua: “Oierrek hitza maneiatzen du eta horrek asko fintzen ditu ertzak. Inprobisazioetatik jasotako materiala bildu eta birplanteatzen ibili da. Kanpo begirada hori jarri du”.\nAzken fasean, Jabi Barandiaran eta Idoia Beratarbideren laguntza ere izan dute, argi teknikari lanak eta aholku estetikoak eman dizkiete: “Orduan borobildu dugu dena”.\nGaiak, nahiak eta intuizioak denon artean jarri dituzte mahai gainean, baina Olaizolaren esentzia hartuko du ikusleak. Gaztetasunetik heldutasunerako une horretan aurkitzen dela adierazi du eta horrek, nahi gabe, emakumetasunaren azpigaira darama: “Ez dugu antzezlana honetarako edo hartarako sortu nahi izan, ez dut inongo momentuan antzezlan honekin banderarik hartu nahi izan, inondik inora. Baina nire buruari sortzeko askatasuna ematen diodanean, nire kezkak azaleratzeko, irten egiten da hori. Emakumea naiz eta hortik hitz egiten dut, naturala iruditzen zait”.\nPublikoaren iritziei dagokienez, bereziki emakumeek zenbait kontu eszenaratzea eta lotsa kentzea eskertu diote. Hainbat identifikatuta sentitu direla kontatu digu: “Egia da ez gaudela oso ohituta, ez delako horrela eman, emakume bat bere espazioa hartzen ikustera, publikoki, jendaurrean, eta hain natural hitz egiten kontu batzuez”.\nLan hau Erika Olaizolak atera duen arren, Kamikaz kolektiboaren barne aurkeztu dute. Bertako kide da Olaizola, Miren Gaztañaga eta Amancay Gaztañagarekin batera. 2014an aurkeztu ziren kolektibo gisa, Uxue Alberdik idatzitako Euli Giro liburuan inspiratutako izen bereko antzezlana taularatuz. Emanaldia bera asko zabaldu ez arren, elkartu eta ezagutzeko balio izan zien, bidaia bat hasteko. Käffka eta Agur eta Dolore antzezlanak sortu zituzten gero, baita Zulo film laburra ere. Orain arteko azken lana da Panpina.\nKolektibo honek ez du etengabe produzitzen aritzeko beharrik. Izan ere, obra guztiak ez dira hiruren lanaren emaitza: “Lanak argitaratzeko konstantziarik ez daukagula egia da. Elkarren espazioa errespetatzen dugu eta bakoitzak bere ibilbidea segitzen du. Arnas handia da hori guretzat. Etxea beti daukagu hor. Orain, adibidez, banuen nire espazioa hartzeko eta nik kontatu nahi nuen hori aurkitzeko gogoa, inoren menpe egon gabe, eta horretarako baimena eman diot nire buruari”. Era berean, Kamikaz kolektiboaren baitan kokatzeari zentzua ematen dio Olaizolak, bientzat baita onuragarria.\nAbenduaren 8an Lesakan ikusi ahal izango da Panpina. Hori da lerro hauek idazteko unean adostutako azken data. Hortik aurrerakoak, ahoz ahokoak eragindako interes eta kuriositateak bilatuko dituelakoan dago.\nKanal hauetan artxibatua: Antzerkia | Azpeitia


Lurralde Plangintzari aplikatutako GvSIG ikastaroa - Geofumadak\nAbuztua, 2012 Irakaskuntza CAD / GIS, gvSIG\nGvSIG Fundazioak sustatutako prozesuen jarraipena egiten jarraitzen dugu. GvSIG-ek eskualdeko ordenazioko prozesuetan aplikatutako gvSIG bidez garatuko den ikastaroaren garapena iragarriko dizuegu.\nIkastaroa CREDIAren ardurapean dago, Mesoamerikako korridore biologiko proiektuaren (PROCORREDOR) iraunkortasun estrategiaren barruan sortutako ekimen interesgarria. Fundazioak eginkizunak ditu, informazioa biltzea eta biltegiratzeaz gain, eskaintza akademikoa eta zerbitzu espezializatuak arlo kartografikoan. Software Librearekin duen lotura interesgarriena iruditzen zaigu, proiektu asko igarotzen baitira eta itxi ondoren geldialdi bat gertatzen baita; Software librearen filosofia erabiltzerakoan, erabiltzaileen sareak sor daitezke datuetatik haratago, eta horrek espero du ezagutza kudeaketa jasangarrian eragin positiboa izatea. Horren zati bat Katastroaren sinposioa Duela egun batzuk egin, aseguruak CREDIAk aliantza garrantzitsuenetariko bat izango du komunitatearen konformazioan gvSIG erabiltzaileak Hondurasen.\nIkastaroetara itzultzea, hau da, Eskualdeko Aginduei aplikatutako Geografia Informazioko Sistemen tresnak erabiliz ikasteko aukera. Oinarrizko kontzeptuak planifikazioaren inguruan transmitituko dira lurralde ikuspegiarekin eta Informazio Geografikoko Sistemekin, Hondurasen ezarri diren zenbait kasu ezagutuz.\nIkastaroaren edukia hiru ataletan banatzen da:\nLehenengoan, Lurralde Plangintzaren, kartografiaren eta Informazio Geografikoko Sistemen alderdi teorikoak aurkeztuko dira. Honekin, kartografiak lurralde antolamenduan botere normatiboen arabera eta metodologia batzuei buruz kartografiak duen erabileraren maila berdintzea espero da. Arratsaldean gvSIG instalatuko da eta gaia kartografiarako aplikazio praktikoa hasiko da.\nBigarren egunean, lurraldea antolatzeko gvSIG kasu praktikoak landuko dira. Metodologia interesgarria da, parte-hartzaileek gvSIG erabiltzen ikasiko baitute, botoiekin lanpetuta egon beharrik izan gabe baina erabilera kasuen aplikazioarekin.\nHirugarren egunean, Lurralde Ordenatzeko Planei aplikatuko zaie.\nDatak 5, 5 eta 7 irailaren 2012 dira.\nLekua: Ingurumen Dokumentazio eta Interpretaziorako Eskualde Zentroa (CREDIA), La Ceiban, Hondurasen.\nIkasleen, fundazioen, udalen eta GKEen prezioak 150 dolar baino apur bat gehiago dira, kafe-pausoak eta bazkariak barne.\nEz dago ezer gomendatzeko ikastaroarengatik\nInformazio hau eta beste ikastaro batzuei buruzko informazio gehiago:\naurreko Post«Aurrekoa Ikasketaren kultura berria\nNext Post GPS eta Google Earth LankidetzaHurrengo »


mendirizmendi.com - Ibilbideak - Hernani - Mendiriz Mendi Elkartea\n2012ko azaroan aurkeztu zen Hernaniko Ibilbide Sarea.:: mendirizmendi.com\nHIU-1 Santa Barbara 7,0 km\nHIU-2 Sagardotegiak 8,6 km\nHIU-3 Onddiri bira 8,4 km\nHIU-4 Urruzuno 8,6 km\nPR-Gi 1002 Epele 8,6 km\nSL-Gi 1002 Ereñotzu 4,1 km\nPR-Gi 1001 Oberan 10,7 km\nBalizatu gabe Larregain 3,7 km\nBalizatu gabe Usokori bira 11,8 km\nBalizatu gabe Latse 5,6 km\nBalizatu gabe Aparrain 3,7 km\nHernaniko Ibilbide Sarea sortzeko egitasmoa, Hernaniko ondare kulturala, historikoa eta naturala ezagutarazteko, hernaniarrei aisialdirako aukera berriak emateko eta turismo berdea erakartzeko asmoz jarri zen martxan. Honela, bost urtetako lan gogorraren ostean, Mendiriz Mendik, gure mendi elkarteak, Aranzadi Zientzia Elkartearekin elkarlanean eta Hernaniko Udalaren laguntzaz, Hernaniko Ibilbide Sarea diseinatu dute.\nSare hau hamaika ibilbide ezberdinez dago osatua eta guztiak zirkularrak dira, udalerriko puntu jakin batean hasi eta leku berean amaitzen baitira. Ibilbideak, era berean, interes kultural, historiko eta naturaleko guneetatik igarotzeko izan dira diseinatuak. Zailtasunari dagokiolarik, zailtasun ezberdineko bideak ditugula azpimarra genezake. Batzuk Hernaniko herritik gertu dauden asfaltozko bideetatik igarotzen diren bitartean, beste batzuk, erdigunetik aldenduagoak daude eta mendiko pista edo bidezidorretatik doaz. Hauetariko bakoitzak bere berezitasuna duenez, gure hasierako helburuetako bat betetzea lortu dugu: Aukera ezberdinak ematen dituen ibilbide sarea sortzea, pertsona bakoitzak dituen gustu edo aukeren arabera, nahi duen ibilbidea egin dezan.\nKontuan eduki beharrekoa da hamaika ibilbideak hiru taldetan sailkatuak izan direla:\nIbilbide urdinak: Lau dira eta arrasto zuri-urdinez margotuak daude ibilbide guztian zehar.\nIbilbide homologatuak: Aiako Harria Natura Parkearen barrutik doaz eta hiru dira orotara. Euskal Mendizale Federazioak eta Gipuzkoako Foru Aldundiak kudeatzen ditu eta eurek markatuak eta balizatuak izan dira.\nIbilbide askeak: Aiako Harria Natura Parkearen barruan dira hauek ere, baina seinalizatu eta markatu gabe aurkitzen dira. Jarraitzeko eta orientazioa ez galtzeko, nahitaezkoa da ibilbidearen deskribatzen duen eskuorria eramatea, edo eta, GPS-rako track-a jeistea.\nWeb orri honen bidez, jarraian zehazten den ibilbide bakoitzari buruzko informazio guztia daukagu eskuratzea: aurkezpena, ibilbideari buruzko deskribapen zehatza, mapa topografikoa eta intereseko puntuei buruzko informazioa. Honez gain, ibilbide guztien track-ak eskuratu eta jaso ditugu eta web orri honen bidez, deskargatu eta GPS-ra pasatzea edukiko dugu, zehaztasun eta segurtasun handiarekin orientatu ahal izateko.\nHernaniko Ibilbide Sarea 2012ko azaroan aurkeztu zen publikoki hernaniar guztien aurrean eta asko dira ordundik bideetaz gozatzen aritu direnak. Aurkezpen haren ostean Udalak editaturiko esku-orriak banatu ziren doan. Lortu nahi dituenak oraindik ere eskuragarri ditu Hernaniko Biteri Kultur Etxean dagoen Turismo Bulegoan edo eta uda inguruan jartzen den informazio puntuan.\nBukatzeko, azpimarratzekoa iruditzen zaigu esatea proiektu honetan parte hartu duten pertsona guztiak hernaniarrak direla eta euren ilusio eta gogo guztia jarri dutela lan hau ahalik eta hoberen bukatu ahal izateko. Guzti hauei, gure eskerrik beroenak eman nahi dizkiegu: Mila esker guztioi!\nAizkorriko 675 m.:\nAizkorriko 675 mtr.:


Gipuzkoako Azoken Sareak badu merkatuak sustatzeko plan estrategikoa, Arrasatekoa barne | Mondraberri Arrasateko Ataria\nHasiera Albisteak Gipuzkoako Azoken Sareak badu merkatuak sustatzeko plan estrategikoa, Arrasatekoa barne\nGipuzkoako Azoken Sareak badu merkatuak sustatzeko plan estrategikoa, Arrasatekoa barne\nGaur aurkeztu da plana Tolosako Zerkausian; bertan izan dira sustatzaile diren Gipuzkoako Foru Aldundia, Eusko Jaurlaritza, Landaola, Elika Fundazioa eta 17 udalerritako ordezkariak.\nTestua eta argazkia: Gipuzkoako Foru Aldundia.\nGipuzkoako Foru Aldundiak, Eusko Jaurlaritzarekin, Landa Garapen Elkarteekin eta Elika Fundazioarekin elkarlanean lurraldeko herrietako azokak aztertu, indartu eta hauen etorkizuna bermatzeko helburuarekin Gipuzkoako Azoken Sarea egitasmoa jarriz zuen martxan urtarrilean, eta gaur, hilabete hauetako lanketaren ondoren, plan estrategikoa aurkeztu dute.\nTolosako Zerkausian izan da aurkezpen ekitaldia eta bertan izan dira, sustatzaileez gain, hausnarketa eta partaidetza prozesuetan ibili diren 17 udalerritako ordezkariak ere: Arrasate, Azkoitia, Azpeitia, Beasain, Bergara, Deba, Donostia, Eibar, Errenteria, Hondarribia, Legazpi, Mutriku, Ordizia, Oñati, Tolosa, Zarautz eta Zumarraga.\nGipuzkoa, Bizkaia eta Arabako Foru Aldundiek eta Jaurlaritzak, bitarteko eragileekin batera (Landa Garapeneko Elkarteak eta Elika Fundazioa) urteak daramatzate hurbileko nekazaritza eta merkaturatze-zirkuitu laburren alde lanean, bide berriak aztertuz ekoizleek etekin ekonomiko handiagoa izan dezaten, eta egitasmo hau, bide berean, azokei bultzada bat emateko sortu da.\nXabier Arruti, Gipuzkoako Foru Aldundiko Nekazaritzako eta Lurralde Orekako zuzendariak nabarmendu du “prozesu hauen bidez azoka bakoitzaren etorkizunerako erronkak, eta ekintza planak adostu direla; eta guztien artean ikuspegi orokor bat landu dela ‘Gipuzkoako Azoken Sarea’ lortzeko helburuarekin”. “Gipuzkoako Foru Aldundian gure produktuei balio erantsi handiagoa emateko lanean ari gara, horiek eraldatuz eta berrituz, eta tokiko produktuen eta hurbileko salmentaren garrantzia nabarmenduz. Bide horretan, ekimen hau ere bultzada bat izango da” adierazi du Arrutik.\nJavier Plasencia, Eusko Jaurlaritzako Elikagaien Kalitate eta Industriako zuzendariak nabarmendu du “une egokia dela ekimena hau aurrera eramateko, Europatik ekoizleen alde datorren joera dela eta”. “Europako Batzordeak, Europako Itun Berdearen esparruan, onartu berri duen Baserritik Mahaira estrategiak elikagaien segurtasuna eta dieta osasuntsuak eskuratzea babestuko duen elikadura-sistema jasangarrirako trantsizioa defendatzen baitu”. Plasenciak gaineratu du “estrategia hori Euskadiko gobernu-planean txertatuta dagoela, eta elikagaien ekoizpen jasangarriagoa, osasungarriagoa eta seguruagoa bultzatuko duela, elikadurarekin gero eta sentikorragoak eta zorrotzagoak diren herritarren eskakizunei erantzungo diena, eta gure produktuekiko eta sektorearekiko hurbiltasuna eta konfiantza baloratuko dituena”.\nPlan estrategikoak bost ardatz nagusi ditu: Gobernantza, azpiegiturak eta zerbitzuak, etorkizuna eta sarearen dinamizazioa eta komunikazioa. Ardatz bakoitzaren lan ildoak ere definitu dira, mahaien osaketa, azpiegituren eguneraketa, digitalizazio proiektuak eta promozio ekintzak, esaterako.\nGipuzkoako Azoken Sarea proiektua, udalerri bakoitzeko azokaren beharretara egokitu da eta azoka osatzen duten eragile ezberdinen partaidetzarekin garatu da.


Galtza desmuntagarriak, ehun elastiko, sendo eta arinez eginak. Patrika kremaileradunak alboetan. Gerrialde mistoa, gerrikoarekin. Aurrez eratutako belaunaldeak.\nGaltza desmuntagarriak. -Ehun elastikoa, sendoa eta arina -Gerrialde mistoa, gerrikoarekin -Patrika kremaileradunak alboetan -Aurrez eratutako belaun-aldeak


Urki Txoperena lesakarra fitxatu du Barakaldo futbol taldeak - Bortziriak - Erran.eus\nUrki Txoperena lesakarra fitxatu du Barakaldo futbol taldeak\nTtipi-Ttapa 2022-01-14 08:00\nUrki Txoperena lesakarra fitxatu du Barakaldo futbol taldeak denboraldi honetarako eta hurrengorako.\nBeti Gazteko kapitainetako bat zen eta hirugarren mailan jokatu dituen 18 partidetan zortzi gol eginak zituen dagoeneko talde lesakarrean\nBarakaldo futbol taldeak jakinarazi duenez Urki Txoperena Elosegi jokalari lesakarra fitxatu du denboraldi honetarako eta hurrengorako. Beti Gazteko jokalaria zen orain arte Urki Txoperena, taldeko kapitainetako bat eta hirugarren mailako lehen denboraldi honetan golegile nagusia: jokatu dituen 18 partidetan zortzi gol sartu ditu, azkena joan den igandean.\n23 urterekin, Beti Gazteko jokalari garrantzitsuenetako bat zen Urki Txoperena Elosegi. Kategoria ttikietan herriko taldean hazi ondotik, 2014-15 eta 2015-16 denboraldietan Antiguoko gazte mailan aritu zen eta 2016an Beti Gaztera bueltatu zen. Joan den denboraldian ohorezko mailatik hirugarren mailara igotzea lortu zuen herriko taldearekin, historian lehen aldiz. Hirugarren mailan egin duen ibilbide laburrean ere bere seinalea utzi du Urki Txoperenak. Erran bezala, zortzi gol egin ditu Beti Gazterekin jokatu dituen hemezortzi partidan eta hirugarren mailan lehen dobletea hamargarren jardunaldian egin zuen, CD Vitoriaren kontra. Zelaiaren zati handia hartzen duen jokalaria da eta zelai erditik aitzinera, edozein lekutan joka dezake. Akordio batera ailegatzeko Beti Gaztek izan duen jarrera ona eskertu du Barakaldo futbol taldeak.\nBarakaldo futbol taldea historikoa da. 1917an sortua, hainbat denboraldi eginak ditu bigarren eta bigarren B mailan eta hirugarren mailatik igotzeko helburuarekin ari da lanean denboraldi honetan. Helburu hori lortu ahal izateko lagun ona izanen dute Urki Txoperena, dudarik gabe.\nBeti Gazte taldeari, aldiz, hirugarren maila mantentzeko helburu zail horretan bertze zailtasun bat gehitu zaio. Abenduan Irlandara joan zen Jon Ubiria, Extremadurara bueltatu zen Kevin Cortes eta orain Barakaldora joan da Txoperena. Halere, bigarren itzuli honetarako taldera bueltatu da Beñat Conde.


Arabiar Udaberria (hamar argazkitan) • ZUZEU\nArabiar Udaberria lehertu zenetik bost urtera, gertakizunak jazo ziren herrialdeetan lan egin zuen Moises Samanen argazkiekin laburtu ditu matxinadak Revista 5W, Crónicas de larga distancia aldizkariak.\n1974an Liman jaioa (Perun), txikitatik Bartzelonan bizi izan den Moises Saman, AEBetako Kalifornian ikasi eta gero harrapatu zuen foto-kazetaritzak. Egun Magnum agentzia sonatuko kidea da, eta “Discordia” argazki liburua argitaratu berri du.\n“Arabiar matxinaden kontraesan eta sekretuei begirada bat”, Moises Saman foto-kazetariaren argazkien bidez\nRevista 5W: Arabiar Udaberria sentimenduz egina dago, odolez baino gehiago. Azken urteotan gure begien aurrean izan dugun nahaste eta indarkeri pasarteen aurrean, Moises Saman argazkilariak 2011tik kontakizun anbiguo bat osatu du Egipto, Siria eta Libanori buruzkoa. Gerra edo iraultza berri bateko gune baino gehiago ematen dute absurdoaren antzezlan baterako agertoki. “Miaketa lan honetan, biktima eta borreroaren arteko muga deuseztatu egiten da, iraultzaren eta politikaren esentziaz hausnartzera garamatzan geografia ironikoa lagun”.\nSamanik “Discordia” izeneko argazki liburua argitaratu du, eta Arabiar Udaberriaz duen ikuspuntua agertzeko eskatu diogu, bertatik hamar argazki aukeratu eta azaltzeko eskatuta. “Horrenbeste denbora eta gero, ez naiz ondorioak ateratzera heldu”, onartzen du foto-kazetariak.\n1. Mohamed Mashour egiptiarraren argazkia, kartzelan zela. 2011n askatu zuten; 10 urtez egon zen preso islamiar militantea zelako. (Ismailia -Egipto, 2011ko apirila).\n“Hosni Mubarak diktadorea erori ondotikoa da. Mubarakek kartzelatu zituen islamiar presoei buruzko erreportaje bat egiten ari nintzen, bera erori ondotik hauek askatzen hasi zirenean. Mohamed askatu egin zuten eta bere etxera gonbidatu gintuen opilak jatera. Argazki hau erakutsi zigun, ziegan zegoenekoa. Hemen matxinadaren hasieretako itxaropen sentipenak ageri dira, gero guztia deskalabru hutsa izan bazen ere”.\n2. Erizain bat eta bere gaixoa Anaia Musulmanek kudeatutako klinika batean (Kairo, Egipto, 2011ko urtarrila).\n“Argazki honek erakusten du Anaia Musulmanek egiten zuten lan soziala, eta nolako laguntza ematen zioten komunitateari. Honetaz aparte, argazki honetatik gustatzen zaidana duen anbiguotasuna da: emakumea eta gaixoak duten elkar ukitzeko modua. Baita argazkilaria eta egoeraren arteko enkontrua ere; egon elkarrizketa bat baitago, erizainaren eta argazkilariaren artekoa. Samurra izan daiteke, baina inolaz ere ez erosoa, banaketa bat dago tartean, erreakzio bat”.\n3. Gazte manifestariak Tahrir plazako borroketaz babesten (Kairo, Egipto, 2013ko urtarrila).\n“Kasik egunero ziren borrokak Tahrir plazan. Egun horretan plazan ziren manifestari gehienak 9-13 urte bitartekoak ziren. Barrikada antzeko bat egina zuten borroketatik babesteko. Beraiek harriak botatzen zituzten ormaren bestaldera, eta gero ezkutatu. Une hau nekatu eta jesartzen direnekoa da. Kaosaren barruan momentu liriko bat”.\n4. Gadafi zale batek Libiako liderraren argazki bat eusten du ospakizun batean, atzerriko kazetarien aurrean, erregimenak militarki aurrera egiten zuela. (Zawiyah, Libia, 2011ko martxoa).\n“Momentu faltsu bat da, aurrez antolatua, kamerentzako prestatua. Pertsonalitateari zaion kultuaz mintzo da. Asko du antzerkitik; Superbowl-ekoa dirudi, su artifizial eta guzti. Orain, perspektibarekin begiratuta, eta jakinda hil egin zutela eta nola, ospakizun gadafista izan nahi zuen argazkiak alderantzizko zentzua hartzen du”.\n5. Soldadu siriarrek hartua izan zen meskita barruan plastikozko aulki batez egindako zabua. (Alepo, Siria, 2013ko martxoa).\n“Zer da hori? Kulunka bat da edo torturarako diseinatutako tramankulua? Irudi hau nire liburuaren bihotzera doa, erabateko anbiguotasuna du. Ni neu joan nintzen Asad-en ejertzitoak erabiltzen zuen meskita hori hartu zuen matxino taldearekin. Horrela aurkitu genuen, eta eszenak galdera asko sortu zizkidan. Izan daiteke asper-asper egindako soldaduentzako zabu inozente bat… edo tortura tresna bat. Ez dut erantzunik, baina irudiak badu ukitu makur bat, ezin da ezer ona izan. Edo bai, eta ez dugu ezer ulertzen munduaren alde honetan”.\n6. Bustan Al-Basha auzoko gatazka-gunearen ondoko jolastokia. (Alepo, Siria, 2013ko martxoa).\n“Argazki honen asmoa gure buruetan jolas-parke izan zitekeenaren irudiarekin jolastea da. Seguru hemen une zoriontsu asko egon direla, jolas ugari, eta orain horrela dago gatazkaren ondorioz. Ikusleari egiten diodan gonbidapena da, jolas-parkea nolakoa ote zen irudikatzen saiatzea”.\n7. Matxinoen kontrolpean zen auzo batean egindako bonbardaketen ondoren, suntsitutako etxeen artean bizirik direnak bilatzen. (Alepo, Siria, 2013ko martxoa).\n“Argazki hau dokumental kutsukoa da. Bonbardaketa baten osteko uneen intentsitatea da kontatu nahi dudana, borrokan dabiltzan gudarosteen parte izan barik ere gatazka pairatzen dituztenei buruz berba egin. Argi berezi bat ere badu, eszenatoki teatral baten antzekoa. Beste argazki batzuetan ere asko landu izan dut hori: zonalde grisa… benetakoa denaren eta ez denaren arteko muga…”.\n8 eta 9. Zakariya Gazmouzen bular biluzia. Ustez siriar erregimenaren aldeko borrokalaria. Asad-en aldeko tatuajez josia zegoen eta bizar-xafla batekin hauek ezabatzen saiatu zen matxinoek gatibu hartu zutenean.\n“Leloak zituen tatuatuak, baita Hafez al Asad, egungo presidentearen aitaren aurpegia ere. Alepoko kontrolgune batean atxilotu zuten, eta erregimenean sinisten ez zuela matxinoei erakustearren, modu basatian bere burua zauritzen hasi zen bizar-xafla batez. Preso bukatu zuen. Zakariyarekin izandako enkontrutik galdera ugarirekin atera nintzen. Biktima eta borreroen arteko bikoiztasuna zegoen, lehen berak egin zuenaren eta orain egiten ziotenaren artekoa. Nork jakin kontatzen zuen istorioa egia zen ala ez? Nork jakin?”.\n10. Irakiar erreskate-helikoptero baten istripuan zaurituak. (Sinjar, Irak, 2014ko abuztua).\n“Ni neu izan nintzen istripu horren lekuko. Hil egingo nintzela pentsatu nuen. Helikopteroa hildakoak eta zaurituak eramatera etorri zenean egin nuen argazkia. Egiten dudana zergatik egiten dudan hausnartzera eraman ninduen irudiak. Besteak baino argazki tradizionalagoa da, nire foto-kazetari sustraietara naramana”.\n“Esaten da Irak ez dela Arabiar Udaberriaren parte, baina ez nator bat, dena baitago elkarrekin lotua. Non hasi eta bukatzen da Arabiar Udaberria? Uste dut Ekialde Hurbilean historiaren ikuspuntu ezberdina dutela: Arabiar Udaberria ez da boteprontoan hasi eta gero bukatzen den zerbait, Mendebaldean pentsatzen dugun bezala. Beste kontu bat da…”.\nArabiar Udaberria, Foto-kazetaritza, Moises Saman


JUAN MIGUÉLIZ Leyre Bertikaren araudia\n01. Data eta lekua: I Juan Miguéliz-Leyre Bertikala 2019. urteko urriaren 27an Esan (Nafarroa) ospatuko da, irteera 09:45etan izango da.\n02. Ibilbidea: Proba Esako San Esteban eliza berrian hasi eta Arangoiti gailurrean amaitzen da, 3900 m-ko ibilbide eta 900 m-ko malda positiboarekin.\n03. Partaidetza: 18 urte baino gehiago eta 75 baino gutxiago dutenek parte hartu ahal izango dute. Korrikalariak gehienez 150 izango dira, beti araudia errespetatzen badute eta betebeharrak betetzen dituztenean.\nErabatekoa: 18 urte baino gehiago\n05. Inskripzioak: Irailaren 5-etik urriraren 7-arte edo 200 lasterkide izateraino. Aurre izen emate honek www.trotecuto.com/ web orriaren bitartez edo www.quieroundorsal.es egin daiteke.\n06. Prezioa: Inskripzioaren balioa 18€-takoa da. Zenbateko honen barruan proban parte hartzeko eskubidea, erantzunkizun zibilaren eta istripu asegurua, antolakuntzak eskainitako zerbitzu guztien erabilera ( lasterkariaren poltsa, hornitze puntuak, jantzitegia, dutxak, lasterketaren ondorengo bazkaria) eta beste zenbait opari barne izango lirateke. Lasterkariaren poltsa eta opariak jasotzeko partehartzailea bertan egon behar du. Partehartzaile guztiek, inskripzioa egiten dutenean, araudi hau onartzen dute.\n07. Seinaleak: Ibilbidea afixa adierazgarriz eta balizatze zingolaz josita egongo da. Kilometroz kilometro erreferentziak egongo dira. Lasterketa bukatu ondoren ikur guztiak bilduko dira.\n09. Hornitze puntuak: Bi hornitze egongo dira: bat lasterketaren erdian eta beste bat helmugan. Bertan produktu energetikoak eta freskagarriak, ura, fruituak, goxokiak... eskainiko dira.\n10. Igarabide denborak:\n1º Txapela, ,garaikurra, saria. 2020 ediziorako dohainiko inskripizioa.\n1ª Txapela, ,garaikurra, saria. 2020 ediziorako dohainiko inskripizioa.\n* Sarituak sari banaketan egon behar dute. Ez egotekotan sari edo garaikurrie uko egiten diotela ulertuko da.\n12. Sailkapena: Sailkapen guztiak www.trotecuto.com eta www.quieroundorsal.es web orrietan agertuko dira.\n13. Zenbakien banaketa: 26an leyreko monastegian 8:00etatik 9:30 arte eta 27an esako polikiroldegian 8:00etatik 9:15 arte. Zenbakiaren titularrari nortasun agiri bat aurkeztuz gero zenbakia emango zaio.\n14. Ingurugiroa: Lasterketa mendian zehar doa, beraz debekatua egongo da kontrolgunetik kanpo zaborra botatzea. Horretarako kontrolgunetik 10 metrotara kontainerrak egongo dira. Lasterkariren batek arau hau beteko ez balu kanporatua izango da.\n21. Baliogabetzeak eta ezeztatzeak: Baliogabetzeak eta ezeztatzeak: On-line eginiko erosketaren formalizazioatik 72 ordu pasata ezin izango da ezeztatu edo itzuli.\n22. Irudia: Juan Miguéiz-Leyre Bertikalren araudia onartzean lasterkariak bere irudi eskubidei uko egiten dio. Antolakuntzak lasterketaren ondorengo egunetan http://www.trotecuto.com/-n argazkiak zintzilikatuko ditu eta lasterketa jarraitzen duten hedabidei informazioa eta argazkiak bidaliko dizkie.\n23. Beste gogoetak: Partehartzaile bakoitzak, arropa arinen bat utzi ahal izango du antolakuntzaren esku, ondoren helmugara iristean erabili ahal izateko. Arropak lasterketa hasi baino ordubete lehenagorarte jasoko dira. Bastoiak erabil daitezke, horrela izan ezkero hasieratik amaieraraino eramatea derrigorrezkoa delarik. Aurreratzeko egoeran dagoen korrikalariari pasatsen uztea derrigorrezkoa da.